open-index/open-wikipedia-markdown huggingface dataset:
মৰুভূমি

**মৰুভূমি** () হ’ল এক অতি শুকান বিস্তৃত অঞ্চল বা ভূ-মণ্ডল। ইয়াত বৰষুণৰ পৰিমাণ অতি কম। ইয়াত নামমাত্ৰ হে গছ-গছনিৰে ভৰা ঠাই আছে আৰু যিখিনি আছে অতি সোনকালে শুকাই যায়, যদিহে বাহিৰৰ পৰা পানী যোগান ধৰা নহয় মৰুভূমিৰ অৰ্থ আমি এনেকেও বুজিব পাৰো, যি অঞ্চলত বহু অংশ পানী বাষ্পীভূত হৈ হেৰাই যায়, আৰু গেদীয়কৰনৰ ফলত বৰষুণ হিচাপে নামি আহে। মৰুভূমিৰ গছবোৰৰ মৰু অঞ্চলৰ অতি কম পানী থকা পৰিবেশৰ লগত খাপ খুৱাই চলিবলে কিছুমান বিশেষ গুণৰ প্ৰয়োজন। মৰুভূমিত সাধাৰণতে বছৰি ২৫০ মিলিলিটাৰতকৈও (ইঞ্চি) কম বৰষুণ হয।

শ্ৰেণী:পৰিৱেশ বিজ্ঞান
*
শ্ৰীকান্ত শাস্ত্ৰী

**শ্ৰীকান্ত শাস্ত্ৰী** () এগৰাকী প্ৰখ্যাত ভাৰতীয় পদাৰ্থবিদ। তেওঁ ব'ষ্টন বিশ্ববিদ্যালৰৰ এজন প্ৰাক্তন শিক্ষাৰ্থী। ২০০৮ চনত তেওঁক আৰু ৰঘূনাথন শ্ৰীআনন্দক পদাৰ্থ বিজ্ঞানৰ শান্তি স্বৰূপ ভাটনাগৰ বিজ্ঞান আৰু প্ৰযুক্তিবিদ্যা বঁটা (ইংৰাজী: *Shanti Swarup Bhatnagar Prize for Science and Technology*) আগবঢ়োৱা হৈছিল।

অধ্যাপক শাস্ত্ৰীয়ে ১৯৯৩ চনত ব'ষ্টন বিশ্ববিদ্যালৰৰ পৰা পি এইছ ডি ডিগ্ৰী লাভ কৰে। ইয়াৰ পিছত তেওঁ প্ৰিন্সটন বিশ্ববিদ্যালয়ৰ *National Institutes of Health*-ত প'ষ্ট-ডক্টৰেল গৱেষক হিচাপে কৰ্মৰত আছিল। ১৯৯৮ চনত তেওঁ বাংগালোৰৰ জাক্কুৰত অৱস্থিত জৱাহৰলাল নেহৰু উন্নত বৈজ্ঞানিক গৱেষণা কেন্দ্ৰত ফেকাল্টী ফেল' হিচাপে যোগদান কৰে। ২০০৩ চনত তেওঁ একে প্ৰতিষ্ঠানতে সহযোগী অধ্যাপক আৰু ২০০৮ চনৰ পৰা অধ্যাপক হিচাপে কৰ্মৰত আছিল। তেওঁ জৱাহৰলাল নেহৰু উন্নত বৈজ্ঞানিক গৱেষণা কেন্দ্ৰত তাত্ত্বিক বিজ্ঞান এককৰ অধ্যাপক আছিল। শেহতীয়াকৈ ২০১২ চনত তেওঁ হায়দৰাবাদৰ টি আই এফ আৰ চেণ্টাৰ ফৰ ইণ্টাৰডিচিপ্লিনাৰী চায়েন্স (ইংৰাজী: *Tata Institute of Fundamental Research, Centre for Interdisciplinary Sciences (TCIS)*)ত অধ্যাপক হিচাপে যোগদান কৰি বৰ্তমান তাতে কৰ্মৰত।

অধ্যাপক শাস্ত্ৰীৰ গৱেষণাৰ ক্ষেত্ৰ হৈছে:
* Slow dynamics in super cooled liquids and glass transition
* Metastable liquids
* Phase transitions and kinetics of phase transformation
* Statistical geometry
* Anomalous thermodynamic and dynamic properties of water and other network forming liquids
* Statistical mechanics of biomolecular systems.

## বঁটা সন্মান
* স্বৰ্ণজয়ন্তী ফেল'শ্বিপ
* ২০০৮ চনৰ শান্তি স্বৰূপ ভাটনাগৰ বঁটা

## তথ্য সংগ্ৰহ

## বাহ্যিক সংযোগ
* http://www.tifrh.res.in/tcis/faculty/srikanth-sastry/index.html  শ্ৰীকান্ত শাস্ত্ৰীৰ TCIS-ত ৱেবছাইট
* http://www.jncasr.ac.in/sastry শ্ৰীকান্ত শাস্ত্ৰীৰ জৱাহৰলাল নেহৰু উন্নত বৈজ্ঞানিক গৱেষণা কেন্দ্ৰত ৱেবছাইট

শ্ৰেণী:ভাৰতৰ ব্যক্তি
শ্ৰেণী:ভাৰতীয় বিজ্ঞানী
শ্ৰেণী:শান্তি স্বৰূপ ভাটনাগৰ বঁটা বিজয়ী
মুস্তানছিৰ বাৰ্মা

পদ্মশ্ৰী ড°  **মুস্তানছিৰ বাৰ্মা ** এগৰাকী প্ৰখ্যাত ভাৰতীয় পদাৰ্থবিদ। তেওঁ পৰিসাংখ্যিক বল বিজ্ঞান ক্ষেত্ৰত কৰা গৱেষণাৰ বাবে বিখ্যাত। বৰ্তমান তেওঁ টাটা মৌলিক গৱেষণা প্ৰতিষ্ঠান , মুম্বাইৰ সঞ্চালক। 

## বঁটা আৰু সন্মান
* Indian National Science Academy-ৰ যুৱ বিজ্ঞানী বঁটা  (১৯৮০)।
* Indian Academy of Sciences-ৰ Associate (১৯৮৩-৮৬)।
* CSIR -ৰ দ্বাৰা পদাৰ্থবিজ্ঞানত শান্তি স্বৰূপ ভাটনাগৰ বিজ্ঞান আৰু প্ৰযুক্তিবিদ্যা বঁটা (১৯৯৫)।
* সন্মানীয় অধ্যাপক, জৱাহৰলাল নেহৰু উন্নত বৈজ্ঞানিক গৱেষণা কেন্দ্ৰ, বাংগালোৰ (১৯৯৮-২০০১)।
* DAE পদাৰ্থবিজ্ঞানত ৰাজা ৰামান্না বক্তৃতা পুৰস্কাৰ (২০০৪)। 
* ভাৰতীয় বিজ্ঞান কংগ্ৰেছৰ এচ এন বোস Centenary Award (২০০৭)। 
* Department of Science and Technology-ৰ জে চি বোস ফেল'শ্বিপ (২০০৭)। 
* সপ্তম আব্দুচ চালাম সোঁৱৰণী বক্তৃতা, জামিয়া মিলিয়া ইছলামিয়া (২০০৯)।
* আৰ এছ গোয়ল পুৰস্কাৰ (২০০৬), ২০১০ চনত প্ৰদান কৰা হৈছিল। 
* পদ্মশ্ৰী(২০১৩) 

## তথ্য সংগ্ৰহ

## বাহ্যিক সংযোগ
* http://www.tifr.res.in/index.php/en/about-us/organisational-structure/director.html টাটা মৌলিক গৱেষণা প্ৰতিষ্ঠান , মুম্বাইৰ সঞ্চালক
* http://www.tifr.res.in/index.php/en/about-us/organisational-structure/director.html ড° মুস্তানছিৰ বাৰ্মাৰ ৱেবছাইট

শ্ৰেণী:পদ্মশ্ৰী বঁটা বিজয়ী
শ্ৰেণী:ভাৰতীয় বিজ্ঞানী
ভাৰতৰ ম'বাইল নেটৱ'ৰ্ক অপাৰেটৰ

## অ-কাৰ্যক্ষম
নিম্নোক্ত মোবাইল অপাৰেটৰ কেইটা আগেয়ে ভাৰতত সেৱা প্ৰদানকাৰী আছিল যদিও বৰ্তমান এইকেইটা কাৰ্যক্ষম নহয়। আন কোম্পানীৰ দ্বাৰা অধিগ্ৰহণ নাইবা সেৱা বন্ধ কৰি দিয়াৰ ফলত এইকেইটা অ-কাৰ্যক্ষম হয়।

*চীয়েৰ্ছ ম'বাইল 
* এছ টে'ল
* এছক'টে'ল 
* স্পাইছ ম'বাইল 
* পিং ম'বাইল

## তথ্যসূত্ৰ

## বাহ্যিক সংযোগ
* Trace mobile number location, service provider, service type for any number in India 

শ্ৰেণী:দূৰসংযোগ
গণিত চ’ৰা

**গণিত চ’ৰা** () এখন গণিত বিষয়ক দ্বিভাষিক মাহেকীয়া ই-আলোচনী৷ তেজপুৰ বিশ্ববিদ্যালয়ৰ গণিত বিভাগৰ কেইজনমান ছাত্ৰৰ উদ্যোগত ২০১১ চনৰ এপ্ৰিল মাহৰ ২১ তাৰিখে এই আলোচনীখনৰ প্ৰথম প্ৰকাশ হয়৷ ২০১৩ চনত আলোচনীখনে **Mathematics of Planet Earth 2013** প্ৰকল্পৰ সহযোগী আলোচনীৰূপে স্বীকৃতি পায়৷

## কৰ্ত্তৃত্ব আৰু পৰিচালনা
পৰম্পৰাগত গণিত শিকন পদ্ধতিৰ পৰিৱৰ্তে গণিতক অধ্যয়নৰ এক মনোৰম ক্ষেত্ৰ ৰূপে সাধাৰণ মানুহৰ আগত দাঙি ধৰাৰ প্ৰয়াসেৰে তেজপুৰ বিশ্ববিদ্যালয়ৰ গণিত বিভাগৰ স্নাতকোত্তৰ মহলাৰ ছাত্ৰ পংকজ জ্যোতি মহন্ত (বৰ্তমানৰ প্ৰাক্তন ছাত্ৰ) আৰু মঞ্জিল প্ৰতীম শ‍ইকীয়াই আলোচনীখনৰ প্ৰথম প্ৰকাশৰ ব্যৱস্থা কৰে, বৰ্তমানৰ সম্পাদনা সমিতিত তেজপুৰ বিশ্ববিদ্যালয়ৰ গণিত বিভাগ, পদাৰ্থ বিজ্ঞান বিভাগকে ধৰি আন আন বিভাগৰো শিক্ষক, ছাত্ৰ আছে৷ আলোচনীখনৰ উপদেষ্টা মণ্ডলীত অসম তথা ভাৰতৰ বিভিন্ন মহাবিদ্যালয়, বিশ্ববিদ্যালয়ৰ উপৰিও কানাডা, যুক্তৰাজ্য আৰু যুক্তৰাষ্ট্ৰৰ বিভিন্ন বিশ্ববিদ্যালয়ৰ কেইবাজনো গণিতজ্ঞ আছে৷

## শিতানসমূহ
অসমীয়া আৰু ইংৰাজী ভাষাত প্ৰকাশ পোৱা আলোচনীখনত শেহতীয়া বিজ্ঞানৰ বিভিন্ন খবৰ, প্ৰবন্ধ, বিজ্ঞান কাৰ্টুন, বিশিষ্ট গণিতজ্ঞ আৰু বিজ্ঞানীৰ লিখিত বা ভিডিঅ’ মাধ্যমত সাক্ষাৎকাৰ, কুইজ, সাঁথৰ আদি নিয়মীয়াকৈ প্ৰকাশ পায়৷ তাৰোপৰি আলোচনীখনত বিভিন্ন গণিতৰ সমস্যাৰ সমাধান পদ্ধতিও উদাহৰণসহ প্ৰকাশ পায়৷ বিভিন্ন ধৰণৰ ৰাষ্ট্ৰীয় পৰ্যায়ৰ প্ৰতিযোগিতামূলক পৰীক্ষাসমূহ যেনে- NET, GATE, TIFR ৰ প্ৰৱেশ পৰীক্ষা, INMO, IMO আদিৰ গণিত বিষয়ৰ প্ৰশ্নকাকতৰ সমাধান সূত্ৰও আলোচনীখনে প্ৰকাশ কৰে৷

## অন্যান্য আঁচনি
আলোচনীখনে ছাত্ৰ-ছাত্ৰীৰ মাজত গণিত প্ৰশ্নোত্তৰ ব্যৱস্থা আৰু কেৰিয়াৰ সম্পৰ্কীয় পৰামৰ্শ প্ৰদানৰ ব্যৱস্থা আৰম্ভ কৰাৰ পৰিকল্পনা কৰিছে। ইয়াৰোপৰি অংককে ধৰি বিজ্ঞান-প্ৰযুক্তিৰ কেইবাখনো কিতাপ তথা ই-বুক গণিত চ'ৰাৰ ৱেবচাইটত উপলব্ধ কৰোৱাইছে৷ সেইসমূহ কিতাপ যিকোনো আগ্ৰহী পাঠকেই ডাউনল'ড কৰি পঢ়িব পাৰে৷ তাৰে মাজত দুখনমান অন্যতম গ্ৰন্থ হৈছে *ৰামানুজন-গণিতজ্ঞ আৰু মানুহজন*,*গণিতঃএটা বিৰক্তিকৰ বিষয়*,*বিজ্ঞান আৰু বোলছবি* আদি ৷ **গণিত চ'ৰা** নামৰ ই-বুকখনো এই ৱেবচাইটত উপলব্ধ৷

## তথ্যসূত্ৰ

## বাহ্যিক সংযোগ
* 
* 
* 

শ্ৰেণী:অসম সম্পৰ্কীয় ৱেবছাইট
শ্ৰেণী:অনলাইন আলোচনী
ভাৰতৰ ডি টি এইছ অপাৰেটৰ

ভাৰতবৰ্ষত **ঘৰলৈ পোনপটীয়া টেলিভিশ্যন** (ইংৰাজী:Direct-To-Home/DTH) দূৰদৰ্শন সেৱা আগবঢ়োৱা অপাৰেটৰ সমূহৰ তালিকা এখন তলত দিয়া হৈছে। DTH মানে ইংৰাজীত Direct-To-Home television আৰু অসমীয়াত সাধাৰণভাৱে **ঘৰলৈ পোনপটীয়া টেলিভিশ্যন** বুলি ক'ব পাৰি। ডি টি এইছ সেৱাত গ্ৰাহকৰ ঘৰত এখন সংগ্ৰাহক ডিছ (ইংৰাজী:dish) স্থাপনৰ জৰিয়তে কৃত্ৰিম উপগ্ৰহৰ পৰা টেলিভিশ্যনৰ সংকেত গ্ৰহণ কৰা হয়। 

ডি টি এইছৰ প্ৰচলনৰ ফলত স্থানীয় কেব'ল অপাৰেটৰ সমূহৰ প্ৰয়োজন নোহোৱা হৈ পৰে। ইয়াৰ জৰিয়তে টেলিভিশ্যনৰ কাৰ্যক্ৰম প্ৰচাৰক সমূহৰ দৰ্শক গ্ৰাহকৰ সৈতে পোনপটীয়া সম্পৰ্ক হয়। পূৰ্বতে কেব'ল অপাৰেটৰ সমূহেহে কৃত্ৰিম উপগ্ৰহৰ পৰা সংকেত গ্ৰহণ কৰি গ্ৰাহকৰ ঘৰলৈ সংযোগ দিব পাৰিছিল। বৰ্তমান এই ব্যৱস্থা প্ৰায় অকাৰ্যকৰী হৈ পৰিছে। 

## ভাৰতীয় ডি টি এইছ অপাৰেটৰ সমূহ
# ডিছ টিভি 
# চান ডাইৰেক্ট 
# এয়াৰটেল ডিজিটেল টিভি 
# টাটা স্কাই
# বিগ টি ভি
# ভিডিঅ'কন ডি2এইছ
# ডি ডি ডাইৰেক্ট

## তথ্যসূত্ৰ

## বাহ্যিক সংযোগ
* টাটা স্কাই অফিচিয়েল ব্যৱসায়িক ৱেবছাইট
* ডিছ টিভি অফিচিয়েল ব্যৱসায়িক ৱেবছাইট
* ডি টি এইছৰ সমস্ত কথা, ''ৰে'ডিফ.কম''ত প্ৰবন্ধ

শ্ৰেণী:দূৰসংযোগ
উত্তৰাখণ্ডৰ মুখ্যমন্ত্ৰীসকলৰ তালিকা

## উত্তৰাখণ্ডৰ মুখ্যমন্ত্ৰী সকল

## বাহ্যিক সংযোগ
* উত্তৰাখণ্ডৰ মুখ্যমন্ত্ৰী সকল, চৰকাৰী ৱেবছাইট 

শ্ৰেণী:উত্তৰাখণ্ড
φ
ছত্তীছগঢ়ৰ মুখ্যমন্ত্ৰীসকলৰ তালিকা

২০০০ চনৰ ১ নৱেম্বৰত ভাৰতৰ ছত্তীছগঢ় ৰাজ্যৰ গঠনৰে পৰা বৰ্তমানলৈ কাৰ্যৰত মুখ্যমন্ত্ৰীসকলৰ কাৰ্যকালৰ আৰম্ভণি, কাৰ্যকাল সমাপ্তি, দলভিত্তিত তথ্য এই তালিকাত দিয়া হৈছে। 

## মুখ্যমন্ত্ৰীসকল

## টোকা

## তথ্য সংগ্ৰহ

## বাহ্যিক সংযোগ
* 
* Indian states since 1947

শ্ৰেণী:ছত্তীছগঢ়
φ
অৰুণাচল প্ৰদেশৰ মুখ্যমন্ত্ৰীসকলৰ তালিকা

অৰুণাচল প্ৰদেশৰ মুখ্যমন্ত্ৰীসকলৰ তালিকা তলত দিয়া হৈছে

## তথ্যসংগ্ৰহ

## বাহ্যিক সংযোগ
* Indian states since 1947

শ্ৰেণী:অৰুণাচল প্ৰদেশ
φ
মৰিগাঁও

**মৰিগাঁও** নগৰ মৰিগাঁও জিলাৰ সদৰ ঠাই। মৰিগাঁও নগৰ 26.379 উত্তৰ অক্ষাংশ আৰু 92.341 পুৱ দ্ৰাঘিমাংশত অৱস্থিত। মৰিগাঁও নগৰখনত বৰ্তমান  ১০ ওৱাৰ্ড আছে।

## ৰাজনীতি
মৰিগাঁও নগাঁও (লোকসভা সমষ্টি)ৰ অন্তৰ্গত।

## পৰিবহণ
৩৭ নং ৰাষ্ট্ৰীয় ঘাইপেথ মৰিগাঁও জিলাক ৰাজ্যৰ অন্যান্য ঠাই সমূহৰ লগত যোগাযোগ স্থাপন কৰিছে। এই ঘাইপথ মৰিগাঁও নগৰৰ সমীপৰ জাগীৰোডৰ মাজেদি পাৰ হৈ গৈছে। মৰিগাঁও ৰোডে মৰিগাঁও নগৰক জাগীৰোডৰ লগত সংযুক্ত কৰিছে। আনহাতে নগৰৰ নিকটৱৰ্ত্তী ৰেলৱে ষ্টেচন দুটা চাপৰমুখ আৰু জাগীৰোডত অৱস্থিত।

## শিক্ষা
মৰিগাঁও নগৰত কেইবাখনো উল্লেখযোগ্য শিক্ষানুষ্ঠান আছে। 
;বিদ্যালয়
*মৰিগাঁও জাতীয় বিদ্যালয়
*মহিলা হ'ম মডেল স্কুল
*ছেণ্ট টেৰেছা স্কুল
*শংকৰদেৱ শিশু বিদ্যা নিকেতন ভূৰাগাঁও
*মৰিগাঁও শংকৰ মাধৱ মাধ্যমিক বিদ্যালয়
;মহাবিদ্যালয়
*মৰিগাঁও মহাবিদ্যালয়
*ঘনকান্ত বৰুৱা মহাবিদ্যালয়
*জাগীৰোড মহাবিদ্যালয়
*লাহৰীঘাট মহাবিদ্যালয়
*ভূৰাগাঁও মহাবিদ্যালয়

## চিত্ৰ ভঁৰাল

File:চাৰণ বিল ৷মৰিগাঁও.jpg|300px|মৰিগাঁৱৰ চাৰণ বিল

File:Pobitora Wildlife Sanctuary.jpg|300px|পবিতৰা অভয়াৰণ্য,মৰিগাঁও

File:Saron Bil at Morigaon.jpg|thumb|মৰিগাঁৱত থকা চাৰণ বিলৰ সূৰ্যোদয়


## তথ্য সংগ্ৰহ

শ্ৰেণী:অসমৰ নগৰ-মহানগৰ
শ্ৰেণী:মৰিগাঁও জিলা
গোলাঘৰ

**গোলাঘৰ** বা **খাৰঘৰ** হৈছে শিৱসাগৰ নগৰৰ ভিতৰত থকা পুৰণি কীৰ্ত্তিচিহ্নসমূহৰ ভিতৰত এটা উল্লেখযোগ্য ইটাৰ ঘৰ। ইয়াতে ৰজাঘৰীয়া খাৰ-বাৰুদ, অস্ত্ৰ-শস্ত্ৰ, বন্দুক-বৰটোপ আদি মজুত কৰি ৰখা হৈছিল। স্বৰ্গদেও চক্ৰধ্বজ সিংহৰ (১৬৬৩-১৬৬৯) ৰাজত্বকালত এই ঘৰটো নিৰ্মাণ কৰা হৈছিল। এই খাৰঘৰটো বৰ্তমানেও অক্ষত অৱস্থাতেই আছে। 

গোলাঘৰ অসমত অৱস্থিত ৰাষ্ট্ৰীয় গুৰুত্বৰ স্মৃতিচিহ্নসমূহৰ ভিতৰত অন্যতম। ভাৰত চৰকাৰৰ পুৰতাত্ত্বিক বিভাগে ইয়াৰ চোৱা-চিতা কৰে। 

## গঠন
স্থাপত্য অনুসৰি গোলাঘৰ আয়তাকাৰ সৰু ঘৰ। পোৰা মাটিৰ ইটাৰে নিৰ্মিত গোলাঘৰৰ চাল দুতৰপীয়া। গোলাঘৰৰ দীঘ ২২.৮ মিটাৰ আৰু প্ৰস্থ ১১.৭ মিটাৰ। বেৰৰ প্ৰস্থ ২.১৫ মিটাৰ। ইয়াত বতাহৰ চলাচলৰ বাবে বহুতো ঘূৰণীয়া বড়ো বৰ্গাকাৰ ফুটা আছে।

## লগতে চাওক
* ৰংঘৰ

## তথ্য সংগ্ৰহ

শ্ৰেণী:আহোম ৰাজ্য
শ্ৰেণী:শিৱসাগৰ জিলাৰ পৰ্যটনস্থলী
শ্ৰেণী:অসমৰ সংৰক্ষিত স্মৃতিচিহ্ন
এলাৰ্জী

**এলাৰ্জী** হৈছে দেহৰ প্ৰতিৰোধ প্ৰণালীৰ অতিসংবেদনশীলতা (hypersensitivity) হোৱা বিকাৰ। সাধাৰণতে ক্ষতি নকৰা চৌপাশৰ পদাৰ্থৰ বিৰুদ্ধে ব্যক্তি এজনৰ প্ৰতিৰোধ প্ৰণালীয়ে (immune system) ক্ৰিয়া কৰিলে এলাৰ্জীৰ সৃষ্টি হয়। এনেকৈ ক্ৰিয়া কৰা পদাৰ্থবোৰক 'এলাৰ্জেন' (allergen) বোলা হয়। অতিসংবেদনশীলতাৰ চাৰিটা প্ৰকাৰৰ ভিতৰত এলাৰ্জীও এটা আৰু ইয়াক মান্যভাৱে *[[:en:Type I hypersensitivity|Type I hypersensitivity]]* (বা *ক্ষিপ্ৰ*) অতিসংবেদনশীলতা বুলি কোৱা হয়। এলাৰ্জীত এবিধ বিশেষ প্ৰকাৰৰ প্ৰতিদেহ ইম্যুন'গ্ল'বুলিন E (IgE)-এ মাষ্ট কোষ (Mast cell) আৰু বেছ'ফিলবোৰক (Basophil) সক্ৰিয় কৰি তোলে। এই কোষ দুবিধৰ পৰা ওলোৱা ৰাসায়নিক পদাৰ্থসমূহে ক্ষতিকাৰক প্ৰদাহৰ সৃষ্টি কৰে। 

হে' ফিভাৰ (hay fever)-ৰ দৰে অলপীয়া এলাৰ্জী মানুহৰ শৰীৰত প্ৰায়েই দেখা যায় আৰু ই চকু ৰঙা কৰা, খজুৱতি, চৰ্দি, এক্‌জেমা, ছালৰ চকলা-চকল, হাপানীৰ আক্ৰমণ আদি লক্ষণৰ সৃষ্টি কৰে। হাপানীৰ দৰে ৰোগত এলাৰ্জীয়ে মুখ্য ভূমিকা গ্ৰহণ কৰে। কিছুমান মানুহৰ দেহত পৰিবেশ আৰু খাদ্যবস্তুৰ এলাৰ্জেন বা দৰৱৰ প্ৰতি অতিমাত্ৰা এলাৰ্জীয়ে প্ৰাণনাশী এনাফাইলেক্সিছৰ সৃষ্টি কৰে। এই অৱস্থাৰ সাধাৰণ কাৰক হৈছে কিছুমান খাদ্যৰ প্ৰতি এলাৰ্জী আৰু মৌ-মাখিৰ দৰে কিছুমান বিষ থকা পতংগৰ দংশন।

এলাৰ্জী নিৰ্ণয়ৰ বাবে কেইবাটাও পৰীক্ষা আছে। কিন্তু সেইবোৰ ব্যক্তিজনৰ এলাৰ্জেনৰ প্ৰতি উন্মুক্ত হোৱাৰ ইতিহাস বিচাৰ কৰিহে প্ৰয়োগ কৰা উচিত, কাৰণ পৰীক্ষাবোৰৰ ফলাফল ধনাত্মক হোৱা মানেই ৰোগ সৃষ্টিকাৰী এলাৰ্জী নুবুজায়। পৰীক্ষাবোৰৰ কিছুমান হৈছে ছালত সম্ভাব্য এলাৰ্জেন প্ৰয়োগ কৰি ৰঙা পৰা বা ফুলাৰ দৰে হোৱাটো লক্ষ্য কৰা, আৰু তেজত এলাৰ্জেন বিশেষ IgEৰ মাত্ৰা জোখা আদি। 

এলাৰ্জীৰ চিকিৎসাৰ ভিতৰত আছে সম্ভাব্য এলাৰ্জেন পৰিহাৰ কৰি চলা, দেহৰ প্ৰতিৰোধ প্ৰণালীত প্ৰভাৱ পেলোৱা ষ্টেৰ'ইডৰ প্ৰয়োগ, আৰু লক্ষণৰ প্ৰাবল্য কম কৰা দৰৱ যেনে এণ্টিহিষ্টামিনিক বা ডিকন্‌জেষ্টেণ্টৰ প্ৰয়োগ। ইয়াৰে বেছিভাগ ঔষধ মুখেৰে খোৱা হয়। এনাফাইলেক্সিছৰ চিকিৎসাত ব্যৱহৃত এপিনেফ্ৰিনৰ বেজী দিয়া হয়। আন এক চিকিৎসাবিধিত এলাৰ্জেনৰ প্ৰতি দেহৰ সংবেদনশীলতা কমাই আনিবলৈ পৰ্যায়ক্ৰমে দেহত এলাৰ্জেন সুমুৱৈ দিয়া হয়। এই উপায়ক এলাৰ্জেন ইম্যুন'থেৰাপীবোলা হয়। 

## তথ্য সংগ্ৰহ

শ্ৰেণী:চিকিৎসা বিজ্ঞান
চক্ৰধ্বজ সিংহ (নাটক)

**চক্ৰধ্বজ সিংহ** () হৈছে সাহিত্যৰথী লক্ষ্মীনাথ বেজবৰুৱাদেৱৰ দ্বাৰা ৰচিত এখন উল্লেখযোগ্য ঐতিহাসিক নাটক। এই নাটকৰ কথাবস্তু বেজবৰুৱাই প্ৰধানকৈ হেমচন্দ্ৰ গোস্বামীৰ *শৰাইঘাটৰ যুদ্ধ* নামৰ প্ৰবন্ধৰ পৰা চয়ন কৰিছে। অসমৰ অতীত গৌৰৱ অসমীয়াৰ আগত দাঙি ধৰিবলৈহে বেজবৰুৱাই এই নাটকখন ৰচনা কৰিছিল। ঐতিহাসিক নাটকৰূপে এই নাটকখনৰ অসমীয়া নাট সাহিত্যৰ বুৰঞ্জীত এক সুকীয়া স্থান আছে।

## লেখকৰ বিষয়ে

**লক্ষ্মীনাথ বেজবৰুৱা** (; ১৮৬৪-১৯৩৮) আধুনিক অসমীয়া সাহিত্যৰ এজন পথ-প্ৰদৰ্শক। কবিতা, নাটক,গল্প, উপন্যাস, প্ৰৱন্ধ, ৰম্যৰচনা, সমালোচনা, প্ৰহসন, জীৱনী, আত্মজীৱনী, শিশুসাহিত্য, ইতিহাস অধ্যয়ন, সাংবাদিকতা আদি সকলো দিশতে বেজবৰুৱাৰ অৱদান অমূল্য। কৃপাবৰ বৰুৱা ছদ্মনামত বেজবৰুৱাই সাহিত্য সৃষ্টি কৰি এজন সমাজ সংস্কাৰক হিচাপেও চিনাকি দিছে।

## কথাবস্তু
স্বৰ্গদেউ চক্ৰধ্বজ সিংহৰ ৰাজত্ব কালত লাচিত বৰফুকনৰ নেতৃত্বত মোগল সৈন্যৰ বিৰুদ্ধে দুটা সাৰ্থক অভিযান চলোৱাৰ কথা নাটকখনত নাট্যৰূপ দিয়া হৈছে। নাটকখনৰ কথাবস্তুৰ অন্তৰ্গত স্বৰ্গদেউ চক্ৰধ্বজ সিংহৰ সেই সাৰ্থক অভিযান দুটা হ’ল:
*চৈয়দ চানা আৰু চৈয়দ ফিৰোজৰ বিৰুদ্ধে বাঁহবাৰী, কাজলীমুখত সাৰ্থক অভিযান চলাই শেষত মোগলৰ হাতৰ পৰা গুৱাহাটী অধিকাৰ কৰা।
*ইয়াৰ পিছতে ৰামসিংহই অসম আক্ৰমণ কৰি শৰাইঘাটৰ যুদ্ধত বেয়াকৈ পৰাস্ত হোৱা।

## সমালোচনা
চক্ৰধ্বজ সিংহৰ নাটকখনত শ্বেইক্সপীয়েৰৰ নাটকৰ প্ৰভাৱ আছে।  এই সম্পৰ্কত নাটকখনৰ পাতনিতে বেজবৰুৱাদেৱে কৈছে, “মহাকবি শ্বেইক্সপীয়েৰৰ প্ৰিন্স হেনৰি, ফলষ্টাফ আৰু তেওঁলোকৰৰ লগৰীয়াসকলৰ চৰিত্ৰৰ চানেকিৰ কিছু দূৰ অনুসৰণ কৰি এই নাটৰ প্ৰিয়ৰাম আৰু গজপুৰীয়া প্ৰভৃতিৰ চৰিত্ৰ গঠন কৰা হৈছে। মহাকবিৰ পদাংক অনুসৰণ কৰি তেওঁৰ আশীৰ্বাদৰ কণমান লাভৰ ভিকহু হোৱাহে লেখকৰ মনস্কামনা।” 
### চৰিত্ৰ
বেজবৰুৱাদেৱে প্ৰিয়ৰাম, গজপুৰীয়া আদি চৰিত্ৰকেইটা শ্বেইক্সপীয়েৰৰ ‘চতুৰ্থ হেনৰী’ নাটকৰ ৰাজকুমাৰ হেন্‌ৰী, ফলষ্টাফ আৰু তেওঁলোকৰ লগৰীয়াসকলৰ আলমত নিৰ্মাণ কৰিছে। তেওঁ প্ৰতিটো চৰিত্ৰকে অসমীয়া সাঁচত একোটা মৌলিক চৰিত্ৰলৈ ৰূপান্তৰ কৰিছে।

## লগতে চাওক
* বেলিমাৰ (নাটক)
* বুঢ়ী আইৰ সাধু
* জয়মতী কুঁৱৰী (নাটক)

## তথ্য সংগ্ৰহ

শ্ৰেণী:অসমীয়া নাটক
শ্ৰেণী:লক্ষ্মীনাথ বেজবৰুৱাৰ সাহিত্যকৰ্ম
ধোঁৱাচাং

**ধোঁৱাচাং** অসমৰ গাঁৱৰ মানুহৰ বাবে অপৰিহাৰ্য সামগ্ৰী বিশেষ। ঘৰৰ জুহাল বা ৰান্ধনিশালৰ ওপৰত চাৰিটাকৈ খুটি পুতি নাইবা বিশেষ পদ্ধতিৰে ধোঁৱাচাংখন ওলমাই ৰখাই হয়। ই প্ৰায় দুইৰ পৰা চাৰি খলপীয়া হয়। ধোঁৱাচাঙত খাদ্য সামগ্ৰীৰ লগতে অন্যান্য লাগতিয়াল বস্তু নষ্ট নহ'বলৈ সংৰক্ষণ কৰি ৰাখিব পাৰি। 

## ধোঁৱাচাঙৰ ব্যৱহাৰ
গাঁৱৰ মানুহৰ বাবে ধোঁৱাচাংখন অপৰিহাৰ্য সামগ্ৰী বিশেষ। গাখীৰৰ কলহ-টেকেলি, সাজৰ কলহ আদি ধোঁৱাচাঙৰ সাধাৰণতে ওপৰ খলপাত ওভতাই থৈ দিয়ে। ডলা-চালনী, পাচি-খৰাহীবোৰো সাজি উলিওৱাৰ পাছত ঘূণে নধৰিবৰ বাবে ধোঁৱাচাঙত থৈ দিয়ে। পুৰণিকলীয়া সাঁচিপাতৰ পুথি বা অন্যান্য পুথি-পাঁজি গামোচাৰে মেৰিয়াই, তাৰ ওপৰত আকৌ ৰঙা কাপোৰেৰে বান্ধি সযতনেৰে ধোঁৱাচাঙত থৈ দিয়ে। অসমৰ জলবায়ু, বতৰৰ প্ৰতি লক্ষ্য ৰাখি কৰা এনে ব্যৱস্থাই বহু পুথি পাঁজিক আজিও জীয়াই ৰাখিছে।

ধোঁৱাচাঙত কলহৰ ভিতৰত নানাবিধৰ জলপানে যিদৰে সুৰক্ষিত ঠাই পাইছিল, সেই দৰে বিভিন্ন ঔষধ পাতি আৰু ৰবি শস্যৰ বীজ সংৰক্ষণতো ধোঁৱাচাঙৰ ভূমিকা অগ্ৰগণ্য। কলখাৰনিৰ বাবে ভীমকলৰ বাকলি ধোঁৱাচাঙৰ কোনোবা এটা চুকত শুকাবলৈ ধৰে। সৰহকৈ ধৰি অনা মাছ শুকুৱাবৰ বাবে চালনীত বিহলঙনী পাৰি দি ধোঁৱাচাঙত যতন কৰি থৈ দিয়ে। তদুপৰি ধোঁৱাচাঙত লাগি ৰোৱা এলান্ধুও বিভিন্ন বন দৰৱৰ উপাদান হিচাপে ব্যৱহাৰ হয়।

## জতুৱা ঠাঁচত ধোঁৱাচাং
অসমীয়া ভাষাৰ জতুৱা ঠাঁচত "ধোঁৱাচাঙত তুলি থোৱা" বুলিলে তিৰ্য্যক অৰ্থত কোনো বিষয় বা বস্তু অব্যৱহাৰ বা চৰ্চাৰ অভাৱত হেৰাই যোৱা বা পাহৰি যোৱা বুজায়। 

## তথ্য সংগ্ৰহ

শ্ৰেণী:অসমৰ সংস্কৃতি
বেলিমাৰ (নাটক)

**বেলিমাৰ** () নাটকখন হৈছে সাহিত্যৰথী লক্ষ্মীনাথ বেজবৰুৱাদেৱৰ দ্বাৰা ৰচিত এখন ঐতিহাসিক নাটক। এই নাটকখনত অসমৰ জাতীয় জীৱনৰ ট্ৰেজেডিৰ ইতিহাস ওপৰত ৰচিত।  ইয়াত ব্যক্তি বিশেষৰ ট্ৰেজেডি প্ৰতিফলিত হোৱা নাই। বেজবৰুৱাদেৱে এই নাটকৰ জৰিয়তে ভাস্কৰ বৰ্মা, চক্ৰধ্বজ সিংহ আৰু ৰুদ্ৰ সিংহৰ অসম কেনেকৈ শ্মশান হ’ল তাক দেখুৱাব বিছাৰিছিল।

## লেখকৰ বিষয়ে

**লক্ষ্মীনাথ বেজবৰুৱা** (; ১৮৬৪-১৯৩৮) আধুনিক অসমীয়া সাহিত্যৰ এজন পথ-প্ৰদৰ্শক। কবিতা, নাটক,গল্প, উপন্যাস, প্ৰৱন্ধ, ৰম্যৰচনা, সমালোচনা, প্ৰহসন, জীৱনী, আত্মজীৱনী, শিশুসাহিত্য, ইতিহাস অধ্যয়ন, সাংবাদিকতা আদি সকলো দিশতে বেজবৰুৱাৰ অৱদান অমূল্য। কৃপাবৰ বৰুৱা ছদ্মনামত বেজবৰুৱাই সাহিত্য সৃষ্টি কৰি এজন সমাজ সংস্কাৰক হিচাপেও চিনাকি দিছে।

## কথাবস্তু
মিষ্টাৰ গেইট চাহাবৰ বুৰঞ্জী আৰু গুণাভিৰাম বৰুৱাৰ অসম বুৰঞ্জীৰ পৰা বেলিমাৰৰ কথাবস্তু সংগ্ৰহ কৰা হৈছে। বেলিমাৰ নাটকৰ বিষয়বস্তুৱে মানৰ তিনিওটা আক্ৰমণৰ ঘটনাবহুল কাহিনী সামৰি লৈছে। অসমৰ স্বাধীনতাৰ বেলি কি কি কাৰণত বা কেনেকৈ মাৰ যাব লগা হ’ল তাৰ বহুল ইতিহাসে নাটখনত ঠাই পাইছে। নাটখনৰ প্ৰথম তিনিটা অংকত মানৰ প্ৰথম আক্ৰমণৰ কথা অন্তৰ্ভূক্ত হৈছে। নাটকখনৰ চতুৰ্থ আৰু পঞ্চম অংকত মানৰ দ্বিতীয় আৰু তৃতীয় আক্ৰমণৰ ঘটনাক নাট্যৰূপ দিয়া হৈছে।

## সমালোচনা
নাটকখনৰ প্ৰথম তিনিটা অংকত চন্দ্ৰকান্ত, পূৰ্ণানন্দ, বদনচন্দ্ৰ আৰু সতৰামৰ ইচ্ছা-আকাংক্ষা, কাৰ্যকলাপ, চাৰিত্ৰিক দুৰ্বলতা আৰু পাৰস্পৰিক ঈৰ্ষাৰ চিত্ৰ অংকন কৰি জাতীয় জীৱনৰ গৰিমা হ্ৰাসৰ কাৰণসমূহ দাঙি ধৰা হৈছে। চতুৰ্থ অংকত ৰুচিনাথৰ নেতৃত্বত পুৰন্দৰ সিংহৰ ৰাজ্য লাভ, চন্দ্ৰকান্তৰ ৰাজ্যচ্যুতি আৰু চন্দ্ৰকান্তৰ পুনৰ ৰাজ্য প্ৰাপ্তিৰ বিৱৰণ আৰু ঘটনা ৰূপায়িত হৈছে। পঞ্চম অঅংকত মানৰ তৃতীয় আক্ৰমণৰ কাৰণ, চন্দ্ৰকান্তৰ কামৰূপলৈ পলায়ন, মানৰ অত্যাচাৰ আৰু সদৌশেষত ব্ৰিটিছৰ আগমন আৰু মানৰ পৰাভৱ দেখুৱাইছে। ঐতিহাসিক কথাবস্তুৰ সমান্তৰালভাৱে সৃষ্টি কৰা উপ-ঘটনা দুটামানে নাটকখনক আকৰ্ষণীয় কৰি তুলিছে। প্ৰিয়ৰাম, গজপুৰীয়াক লৈ সৃষ্টি কৰা উপ-কথাই নাটকখনত হাস্যৰসৰ সৃষ্টি কৰিছে আৰু শদিয়াখোৱা গোহাঁই, চেনেহীৰ প্ৰণয় কথাই নাটকখনত ৰোমাণ্টিক আৱেদন এটা সৃষ্টি কৰি নাটকখনক ৰসগ্ৰাসী কৰি তুলিছে।

### চৰিত্ৰ
* **পিজৌ** : পিজৌ গাভৰুৰ চৰিত্ৰটোত শ্বেইক্সপীয়েৰৰ অমৰ সৃষ্টি ‘হেমলেট’ নাটকৰ অফীলিয়া নামৰ চৰিত্ৰটোৰ প্ৰভাৱ পৰিছে। পিজৌৰ লগত অফীলিয়া (Ophelia) কিছু সাদৃশ্য থকা বোলোতে পিজৌৰ চৰিত্ৰৰ শেষচোৱাৰ কথাহে কোৱা হৈছে। অফীলিয়াই দেউতাক পলনিয়অছক খুব ভাল পাইছিল আৰু তেওঁৰ হাক-বচন মানি চলিছিল। সেয়ে দেউতাকৰ হত্যাৰ বাতৰি পাই তাই পাগলীৰ দৰে হ’ল আৰু শোকত আউলী-বাউলী হৈ কিছুমান লাগ-বান্ধ নোহোৱা গীত গাই ৰাজসভা ওলাইছিলহি। পিজৌৱেও দেউতাক বদনক খুব ভাল পাইছিল যদদিও স্বদেশলৈ মান অনা আৰু অন্যান্য স্বেচ্ছাচাৰী কাৰ্যৰ বাবে তেওঁৰ ভাল পোৱা আৰু সন্মানৰ পৰিমাণ শেষলৈ কিছু কমিছিল। কিন্তু ৰূপ সিঙে দেউতাকক হত্যা কৰাৰ বাতৰি পাই তেওঁ থিৰেৰে থাকিব নোৱাৰিলে আৰু অফীলিয়াৰ দৰেই গীত গাই মনৰ শোক প্ৰকাশ কৰিছে।  
***ভুমুক বৰুৱা** : শ্বেইক্সপীয়েৰৰ ফুল (Fool) আৰু বহুৱা (Clown) চৰিত্ৰৰ অনুকৰণত গঢ় দিছে। ফুলে ৰজা লীয়েৰৰ দুখ পাতলাবলৈ হাস্যৰস অৱতাৰণা কৰাৰ সমান্তৰালভাৱে ধেমালিৰ ছলেৰেই ফুলে ৰজাৰ কাম-কাজৰো সমালোচনা কৰিছে। সেইদৰে বেলিমাৰ নাটকখনত ভুমুক বৰুৱাৰ আপাত বহুৱালিৰ আঁৰত সমালোচনাৰ সুৰ আছে।

## লগতে চাওক
* চক্ৰধ্বজ সিংহ (নাটক)
*বুঢ়ী আইৰ সাধু
* জয়মতী কুঁৱৰী (নাটক)

## তথ্য সংগ্ৰহ

শ্ৰেণী:অসমীয়া নাটক
শ্ৰেণী:লক্ষ্মীনাথ বেজবৰুৱাৰ সাহিত্যকৰ্ম
পেঙলাখুটি খেল

অসমৰ কিছুমান ঠাইত ভোগালী বিহুৰ সময়ত খেল-ধেমালিৰ সময়ত পেঙলাখুটি খেল অনুস্থিত হয়। দুডাল নিফোঁপ বাঁহত ফুটা কৰি সৰু বাঁহৰ টুকুৰা ভৰাই ভৰিৰ বুঢ়া আৰু তৰ্জনী আঙুলিৰে চেপি ধৰা হয়।  হাঁফলু, ঢাপ বা ওখ স্থানৰ পৰা পেঙত উঠি স্বাভাৱিক খোজকঢ়াৰ দৰে মানুহজন যাব পাৰে। এই খেলত যথেষ্ট অভ্যাসৰ লগতে অসীম ধৈৰ্য, সাহস আৰু বুদ্ধিমত্তাৰ প্ৰয়োজন।

## পুৰণি কালত ইয়াৰ ব্যৱহাৰ
ত্ৰয়োদশ শতিকাতে চাওলুং চুকাফাই ম্যুং-ডুন-চুন-খাম বা অসমলৈ প্ৰৱেশ কৰোঁতে পেঙলাখুটিৰ সহায়তে অনেক জান-জুৰি অতিক্ৰম কৰিছিল বুলি জনা যায়। চুকাফাৰ দিনতে বোলে এই পেঙৰ ব্যৱহাৰ অধিক হৈছিল। চুকাফাই পেঙৰ ব্যৱহাৰিক দিশটোতহে প্ৰাধান্য দিছিল।

## গ্ৰন্থপঞ্জী
*অসমীয়া লোকাচাৰ-বিশ্বাস-অবিশ্বাস : *হেম বুঢ়াগোহাঞি*

## তথ্য সংগ্ৰহ

শ্ৰেণী:অসমৰ খেল-ধেমালি
অদম্য শক্তি

**অদম্য শক্তি** ২০১১ বৰ্ষৰ সন্মানীয় সাহিত্য অকাডেমি (অনুবাদ) বঁটা বিজয়ী গ্ৰন্থ। ২০০৬ চনত প্ৰকাশিত ড॰ এ পি জে আব্দুল কালামৰ *"ইন্‌ডমিটেব্‌ল্‌ স্পিৰিট"* নামৰ গ্ৰন্থখনৰ অনুবাদ হৈছে অদম্য শক্তি। গ্ৰন্থখনৰ অনুবাদক সুৰেশ শৰ্মা। অদম্য শক্তি ভাৰতৰ প্ৰাক্তন ৰাষ্ট্ৰপতি এ পি জে আব্দুল কালামৰ জীৱন দৰ্শন আৰু চিন্তন মননৰ নিৰ্বাস আৰু সাৰবত্তা।

## লেখকৰ পৰিচয়
সুৰেশ শৰ্মাই ভাৰতবৰ্ষৰ স্বনামধন্য ৰাষ্ট্ৰপতি ড॰ এ পি জে আব্দুল কালামৰ গ্ৰন্থ 'অগ্নিৰ ডেউকা', 'তেজস্বী মন', 'ভাৰতবৰ্ষ ২০২০', 'পথ প্ৰদৰ্শক আত্মা' আৰু 'মিছন ইণ্ডিয়া' অসমীয়া ভাষালৈ অনুবাদ কৰিছে। ১৯৫৫ চনত তেওঁ জন্মগ্ৰহণ কৰিছিল। বৰ্তমান তেওঁ গুৱাহাটী ন্যায়ালয়ত কৰ্মৰত ৰাজপত্ৰিত বিষয়া – মুখ্য অনুবাদক। শিশু আৰু চেমনীয়াৰ উপযোগী কেইবাখনো গ্ৰন্থ তেওঁ প্ৰণয়ন কৰি উলিয়াইছে। 'এড্‌ভান্স্‌দ কম্প্ৰহেন্‌ছিভ এংলো-আছামীজ্‌ ডিক্সনাৰী' আৰু 'জ্যোতি কনছাইজ এংলো আছামীজ্‌ ডিক্সনাৰী' নামৰ দুখন অভিধানো তেওঁ প্ৰণয়ন কৰিছে।

## গ্ৰন্থখনৰ বিষয়ে
গ্ৰন্থখনৰ বিষয়ে অনুবাদৰ আগকথাত এনেদৰে কোৱা হৈছে- "পাৰ্থিৱ ভোগবিলাস-ঐহিক সুখ আদিৰ পৰা বহু যোজন নিলগত ন্যূনতম প্ৰয়োজনীয়তাৰে ঋষিতুল্য জীৱন-যাপন কৰা কোবিদ বিজ্ঞানী ড॰ এ পি জে আব্দুল কালামৰ ইন্‌ডমিটেব্‌ল্‌ স্পিৰিট (অদম্য শক্তি) আত্মকথাৰে সমাৰ্থক বুলিব পাৰি। জীৱনৰ শাশ্বত প্ৰমূল্যসমূহক জীৱনৰ ঈপ্সিত অমূল্য বৈভৱ জ্ঞান কৰা ড॰ কালামৰ জীৱনবোধৰ ই এক স্বচ্ছ দাপোণ।
অদম্য শক্তি গ্ৰন্থখনত তেখেতৰ জীৱন-দৰ্শন পৰিস্ফুট হৈছে – যি জীৱন দৰ্শনে মানুহক জীৱন পৰিক্ৰমাৰ সঠিক পথ-নিৰ্দেশনা কৰিব, যি জীৱন দৰ্শনে সকলোকে আশাৰ বাণী শুনাব আৰু সকলোকে সামূহিক কল্যাণবোধত সম্পৃক্ত কৰিব। অদম্য শক্তি এগৰাকী ৰাষ্ট্ৰপ্ৰধানৰ জীৱন-চয়ন নহয় – এক অনন্য সাধাৰণ লোকৰ ভূমা স্পৃহা। চকুত ৰামধেনুৰ সাতোৰঙী স্বপ্ন লৈ এক নিৰ্মল পৰিচ্ছন্ন জীৱন-যাপন কৰাৰ বাবে নিজে অন্তৰত যি অনমনীয় সংকল্পৰ বীজমন্ত্ৰ, মনত অদম্য শক্তি আৰু আত্মিক মনোবল লৈ সফলতাৰ শীৰ্ষত উঠিল সেই একে আত্মবিশ্বাস, মনোবল আৰু অদম্য শক্তি লৈ দেশ নিৰ্মাণৰ মহান সংকল্প আৰু দেশ সেৱাৰ পৱিত্ৰ ব্ৰত হৃদয়ত ধাৰণ কৰি সকলোকে কামত ব্ৰতী হ'বলৈ তেওঁ আহ্বান জনাইছে। "

অদম্য শক্তি জীৱনৰ অনুভৱৰ সৈতে সম্পৃক্ত স্মৃতিচাৰণ, ৰোচক প্ৰসংগ, মৌলিক বিচাৰ আৰু কৰ্ম যোজনাৰ প্ৰেৰণদায়ক চিত্ৰণ। এজন কল্যাণকামী শুভচিন্তক এজন কোবিদ বিজ্ঞানী এজন মহান শিক্ষক আৰু এজন ৰাষ্ট্ৰপ্ৰধান হিচাপে ড॰ এ পি জে আব্দুল কালামৰ অনুপম অদ্বিতীয় ব্যক্তিত্বৰ অনেক প্ৰেৰণাদায়ক দিশ এই গ্ৰন্থৰ ছত্ৰে ছত্ৰে বাঙ্ময় হৈ উঠিছে যিবোৰ তেখেতৰ মহাৰ্ঘ ভাষণ আৰু লেখাৰ ওপৰত আধাৰিত।

## অধ্যায়সমূহ
গ্ৰন্থখনত মুঠ ১৪টা অধ্যায় আছে।
# মোক অনুপ্ৰাণিত কৰা ব্যক্তিসকল
# মোৰ শিক্ষাগুৰুসকল
# শিক্ষাৰ উদ্দেশ্য
# সৃজনশীলতা আৰু নতুনত্ব
# কলা আৰু সাহিত্য
# শাশ্বত প্ৰমূল্য
# বিজ্ঞান আৰু আধ্যাত্মিকতা
# ভৱিষ্যতৰ নাগৰিক
# শক্তিশালী নাৰী
# এখন বিজ্ঞ সমাজ অভিমুখে
# বিকশিত ভাৰত নিৰ্মাণ
# প্ৰবুদ্ধ নাগৰিকত্ব
# সৃষ্টিশীল নেতৃত্ব
# অদম্য শক্তি

## প্ৰকাশ
অদম্য শক্তি অনুবাদ গ্ৰন্থখন বৰ্তমানলৈকে তিনিবাৰ প্ৰকাশ পাইছে। প্ৰথম প্ৰকাশ পাইছিল ২০০৭ চনৰ ডিচেম্বৰ মাহত। দ্বিতীয় প্ৰকাশ পাইছিল ২০০৮ চনত আৰু ২০১১ চনত গ্ৰন্থখনৰ তৃতীয় প্ৰকাশ পাইছিল।

## তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অনূদিত গ্ৰন্থ‎
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
নিধি ৰাজদান

***নিধি ৰাজদান*** (কাশ্মিৰী: निधि राज़दान)  এগৰাকী দূৰদৰ্শন সাংবাদিক। তেওঁ এন ডি টি ভি ২৪x৭ নামৰ ইংৰাজী ভাষাত প্ৰচাৰিত টেলিভিছন চেনেলটোত কৰ্মৰত। নিউ দেল্হী টেলিভিশ্যন (চমুকৈ এন ডি টি ভি)ৰ মালিকানাধীন এই চেনেলটোৱে য়ে বাতৰি আৰু সাম্প্ৰতিক ঘটনাপ্ৰৱাহৰ বিশ্লেষণ ইত্যাদি সম্প্ৰচাৰ কৰে।

## প্ৰাৰম্ভিক জীৱন

নিধি ৰাজদানৰ পিতৃ মহাৰাজ কৃষাণ ৰাজদান প্ৰেছ ট্ৰাষ্ট অৱ ইণ্ডিয়াৰ মূখ্য সম্পাদক। প্ৰেছ ট্ৰাষ্ট অৱ ইণ্ডিয়া ভাৰতৰ অগ্ৰণী বাৰ্তা গোষ্ঠীসমূহৰ অন্যতম। নিধি ৰাজদানে স্কুলীয়া শিক্ষা এপীজে' স্কুল, শ্বেইখ চৰাই (ইংৰাজী: *APEEJAY School, Sheikh Sarai*), নতুন দিল্লীত লাভ কৰিছিল। ইয়াৰ পিছত তেওঁ লে'ডী শ্ৰী ৰাম কলেজ ফৰ ৱ'মে'নৰ পৰা স্নাতক ডিগ্ৰী লাভ কৰে। পৰৱৰ্তী পৰ্যায়ত নতুন দিল্লীৰ ভাৰতীয় গণ সংযোগ প্ৰতিস্থানৰ পৰা ৰেডিঅ' আৰু টেলিভিছন সাংবাদিকতাৰ প'ষ্ট গ্ৰেজুৱেট ডিপ্ল'মা লাভ কৰে। 

## কৰ্মজীৱন

১৯৯৯ চনত নিধি ৰাজদানে এন ডি টি ভিত যোগদান কৰে। তাৰ পিছৰ পৰাই তেওঁ বাৰ্তা পৰিৱেশকৰ পৰা জ্যেষ্ঠ সাংবাদিকৰ পৰ্যায়লৈ অগ্ৰগতি লাভ কৰে।  

এন ডি টি ভিৰ নিম্নোক্ত কাৰ্যসূচীসমূহত নিধি ৰাজদানে আঁত ধৰে:

* **[[এন ডি টি ভি ২৪x৭]]** - এটা প্ৰাইম টাইম বাতৰিৰ অনুস্থান।
* তেওঁৰ দ্বাৰা পৰিচালিত **লেফ্ট ৰাইট এণ্ড চেন্টাৰ**  (ইংৰাজী: Left, Right & Centre) নামৰ জনপ্ৰিয় অনুষ্ঠান  পূৰ্বতে কেৱল শনিবাৰে নিশা ৮ বজাতহে প্ৰচাৰ হৈছিল আৰু বৰ্তমান এই অনুস্থান সোমবাৰৰ পৰা শুক্ৰবাৰলৈ প্ৰতিনিশা ৮  বজাত সম্প্ৰচাৰ হয়।
* **দ্য লী'ড** - পূৰ্বতে প্ৰচাৰিত এই অনুষ্ঠান বৰ্তমান বন্ধ হৈছে। 

সাংবাদিক হিচাপে নিধি ৰাজদানে ৰাষ্ট্ৰীয় ৰাজনীতিৰ উপৰিও কাশ্মীৰৰ ৰাজনীতি সম্পৰ্কীয় বাতৰি পৰিৱেশন কৰিছিল। বৰ্তমান তেওঁ মূখ্যতঃ বৈদেশিক ঘটনাপ্ৰৱাহৰ ওপৰত আলোকপাত কৰে। তেওঁৰ কৰ্মৰ ভিতৰত তিব্বত, পাকিস্তান অধীকৃত কাশ্মীৰ, ইৰাণৰ বিষয়ত নিৰ্মান কৰা তথ্যচিত্ৰ আৰু ব্ৰিটেইনৰ ওপৰত সন্ত্ৰাসবাদৰ প্ৰভাৱ সম্পৰ্কীয় তথ্যচিত্ৰ উল্লেখনীয়।

## সন্মান আৰু বঁটা

* জম্মু আৰু কাশ্মীৰ আৰু উত্তৰ পূৰ্বাঞ্চলৰ পৰা কৰা সাংবাদিকতাৰ বাবে ৰামনাথ গোৱেংকা সাংবাদিকতাৰ উৎকৰ্ষ বঁটা। 
* জম্মু আৰু কাশ্মীৰ চৰকাৰৰ সাংবাদিকতাৰ উৎকৰ্ষ বঁটা। 

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:সাংবাদিক
জয়মতী কুঁৱৰী (নাটক)

**জয়মতী কুঁৱৰী** () হৈছে সাহিত্যৰথী লক্ষ্মীনাথ বেজবৰুৱাদেৱৰ দ্বাৰা ৰচিত এখন উল্লেখযোগ্য বুৰঞ্জীমূলক নাটক। এই নাটকত বেজবৰুৱাই অসম বুৰঞ্জীৰ যুগৰ চিত্ৰ আকোঁতেও শ্বেইক্সপীয়েৰৰ চৰিত্ৰ আৰু চিত্ৰৰ ছাঁ পৰিছে। ইয়াৰ জৰিয়তে বেজবৰুৱাই অসমীয়া নাট্য সাহিত্যৰ সমৃদ্ধি সাধনত অশেষ অৰিহণা যোগাইছিল। 

## লেখকৰ পৰিচয়

**লক্ষ্মীনাথ বেজবৰুৱা** (; ১৮৬৪-১৯৩৮) আধুনিক অসমীয়া সাহিত্যৰ এজন পথ-প্ৰদৰ্শক। কবিতা, নাটক,গল্প, উপন্যাস, প্ৰবন্ধ, ৰম্যৰচনা, সমালোচনা, প্ৰহসন, জীৱনী, আত্মজীৱনী, শিশুসাহিত্য, ইতিহাস অধ্যয়ন, সাংবাদিকতা আদি সকলো দিশতে বেজবৰুৱাৰ অৱদান অমূল্য। কৃপাবৰ বৰুৱা ছদ্মনামত বেজবৰুৱাই সাহিত্য সৃষ্টি কৰি এজন সমাজ সংস্কাৰক হিচাপেও চিনাকি দিছে। 

## সমালোচনা
বেজবৰুৱাৰ আটাইকেইখন বুৰঞ্জীমূলক নাটকতে শ্বেইক্সপীয়েৰৰ নাটকৰ প্ৰভাৱ অসীম। শ্বেইক্সপীয়েৰৰ নাটকৰ আৰ্হিতে বেজবৰুৱাই নাটকবোৰত উপ-কাহিনীৰ সংযোগ কৰিছে। এই নাটকখনত সেউতী আৰু দিলিহিয়াল ফুকন সংক্ৰান্ত এটা উপ-কাহিনী সংযোগ কৰি বিষয়বস্তুৰ সৰ্বজনীনতা বৃদ্ধি কৰিবলৈ যত্ন কৰিছিল।
শ্বেইক্সপীয়েৰৰ দৰে বেজবৰুৱায়ো এই নাটক খনত সহধৰ্মিতা আৰু বৈপৰীত্যৰ ভিত্তিত চিত্ৰাংকন কৰিছে। বৰগোহাঁই আৰু বুঢ়াগোহাঁই চৰিত্ৰ দুটা বৈপৰীত্যৰ ভিত্তিত অংকন কৰাৰ বিপৰীতে ৰাজমাও আৰু বৰগোহাঁই চৰিত্ৰ দুটা সহধৰ্মিতাৰ ভিত্তিত বেজবৰুৱাই অংকন কৰিছে।

### চৰিত্ৰ
***ডালিমী** : জয়মতী কুঁৱৰী নাটকখনৰ এটা উল্লেখযোগ্য নাৰী চৰিত্ৰ হৈছে ডালিমী। এই চৰিত্ৰটোত শ্বেইক্সপীয়েৰৰ ‘The Tempest’ নামৰ নাকখনৰ মিৰেণ্ডা নামৰ চৰিত্ৰটোৰ প্ৰভাৱ আছে। মিৰেণ্ডাই যিদৰে বাস কৰা নিৰ্জন দ্বীপটোত ফাৰ্ডিনাণ্ডক লগ পায় আৰু প্ৰথম দৰ্শনতে ভাল পাই পেলায়, ঠিক সেয়া নগা পাহাৰৰ হাবিৰ মাজত ডাঙৰ হোৱা ডালিমীও গদাপাণিৰ প্ৰতি আকৃষ্ট হয়। ড॰ পোনা মহন্তই ডালিমী চৰিত্ৰটোৰ বিষয়ে কৈছে, “মিৰেণ্ডা-ডালিমীৰ সাদৃশ্যক বেছি দূৰ আগুৱাই নিব নোৱাৰি। মিৰেণ্ডা আৰু ফাৰ্ডিনাণ্ডৰ প্ৰেম ডেকা-গাভৰুৰ সাধাৰণ প্ৰেম – যি প্ৰেম শেষত বিয়াত পৰিণত হৈছেগৈ; কিন্তু গদাপাণি-ডালিমীৰ প্ৰেম ডেকা-গাভৰুৰ যৌন প্ৰেমৰ পৰা বহু ওপৰত। ডালিমী যেন তেজ-মঙহৰ ছোৱালী নহয়, তাই যেন এটি কবিতা, এটা সপোন। ”

***খুহুতীয়া পণ্ডিত** : এই নাটকৰ খুহুতীয়া পণ্ডিতৰ চৰিত্ৰটো বেজবৰুৱাদেৱে শ্বেইক্সপীয়েৰৰ ‘কিং লীয়েৰৰ’ ফুল চৰিত্ৰ আৰ্হিত নিৰ্মাণ কৰি উলিয়াইছে। ফুলৰ কথাবোৰে লীয়েৰৰ মনত খোৰাক যোগোৱাৰ দৰেই খুহুতীয়া পণ্ডিতৰ কথাবোৰেও বুঢ়াগোহাঁইৰ মনৰ খোৰাক যোগাইছে।

## লগতে চাওক
* বেলিমাৰ (নাটক)
*চক্ৰধ্বজ সিংহ (নাটক)
* বুঢ়ী আইৰ সাধু

## তথ্য সংগ্ৰহ

শ্ৰেণী:অসমীয়া নাটক
শ্ৰেণী:লক্ষ্মীনাথ বেজবৰুৱাৰ সাহিত্যকৰ্ম
পক্ষীজ্বৰ

**বাৰ্ড-ফ্লু** () এবিধ ভাইৰাছজনিত সংক্ৰামক বেমাৰ। চৰাই-চিৰিকটিক মুখ্যতঃ আক্ৰমণ কৰা এই ভাইৰাছ (Asianinfluenza Virus) বিধ হৈছে অৰ্থ’মিক্স’ভাইৰাছ (Orthomyxovirus)৷ ই এবিধ RNA ভাইৰাছ৷ 

## পক্ষীজ্বৰ ভাইৰাছৰ প্ৰকাৰ
‘এ’, ‘বি’ ‘ছি’  (influenza type A,type B and type C ) –এই তিনিটা ভাগত বিভক্ত এইবিধ  ভাইৰাছৰ আৰ্হিকেইটাৰ মাজত কোনো ধৰনৰ ওপৰা-উপৰি অসংক্ৰাম্যতা (cross –immunity) নাই৷ ‘এ’ আৰু ‘বি’ ইনফ্লুৱেঞ্জা ভাইৰাছ দুয়োবিধে সমগ্ৰ বিশ্বতে সংক্ৰামক ব্যাধি বিয়পাব পাৰে ৷ দুয়োবিধৰে ‘হিমএগ্লুটিনিন (এইচ )[ Haemagglutinin (H)] আৰু নিউৰ ’ এমাইনিডেজ (এন) [ Neuroaminidase ( N) ] নামৰ দুবিধ পৃষ্ঠপ্ৰতিৰোধী বিশেষ কাৰক (surface antigen)আছে ৷ H এণ্টিজেনে প্ৰাণীদেহৰ অনুভৱক্ষম কোষবোৰত ভাইৰাছবিধে আক্ৰমণ কৰাৰ পাছত ৰোগ আৰম্ভ কৰাত সহায় কৰে আৰু N এণ্টিজেনে আক্ৰান্ত কোষবোৰৰপৰা ভাইৰাছ নিৰ্গমন কৰাত সহায় কৰে৷

বৰ্তমান বিশ্বত তিনিবিধ ইনফ্লুৱেঞ্জা ভাইৰাছ আছে- 
*A(H N )
*A(H N ) আৰু 
*B  ভাইৰাছ ৷ 

১৯৯৭ চনৰ মাজভাগত হংকঙত বিশ্ব্ স্বাস্থ্য সংস্থাৰ তত্ত্বাৱধায়ক গোটে মানুহক আক্ৰমণ  কৰিব পৰা এবিধ ইনফ্লুৱেঞ্জা ভাইৰাছ ধৰা পেলাইছিল৷ এইবিধ ভাইৰাছেই হৈছে বৰ্তমান বিশ্বৰ পক্ষীজগতলৈ ভাবুকি কঢ়িয়াই অনা H N ভাইৰাছ ৷ সমগ্ৰ ভাইৰাছ শ্ৰেণীটোৰ ভিতৰত সঘনে এণ্টিজেন পৰিবৰ্তন কৰিব পৰা ভাইৰাছবিধেই হৈছে- ‘এ’  ইনফ্লুৱেঞ্জা ভাইৰাছ ৷ ১৯৩৩ চনত আবিষ্কৃত এইবিধ ভাইৰাছে ১৯৫৭ চনত প্ৰথমবাৰ এণ্টিজেনৰ পৰিবৰ্তন  ঘটাই (H2N2) এছিয়ান ইনফ্লুৱেঞ্জা আৰু ১৯৬৮ চনত দ্বিতীয়বাৰ পৰিবৰ্তন ঘটাই (H2N2) হংকং ইনফ্লুৱেঞ্জা হিচাপে আত্মপ্ৰকাশ কৰিছিল ৷ দুয়োবাৰতে ‘H’ এণ্টিজেনৰ পৰিবৰ্তন হৈছিল ৷ ১৯৪৬ চনৰ পৰা ১৯৫৭ চনলৈকে আৱিষ্কৃত ইয়াৰ বিকৃতিসমূহক সামগ্ৰিকভাৱে ‘Hj Nj’ ত অন্তৰ্ভুক্ত  কৰা হৈছে৷ 

## সংক্ৰমণ
পক্ষীজ্বৰ ঘটাব পৰা ইনফ্লুৱেঞ্জা ভাইৰাছবিধে কাচিৎহে আন প্ৰাণীক আক্ৰমন কৰে ৷গাহৰি আৰু মানু্হকো আক্ৰমণ কৰিব পৰা ক্ষমতা থকা  এইবিধ ভা্ইৰাছে মানুহৰ ক্ষেত্ৰত লিংগভেদে সকলো শ্ৰেণীৰ আৰু যিকোনো বয়সৰ লোককে আক্ৰমণ কৰিব পাৰে  ৷ সাধাৰণতে ল’ৰা-ছোৱালীৰ(শিশু ) যোগেদি এইবিধ বেমাৰ দ্ৰুতভাৱে সংক্ৰমিত হয় ৷মহামাৰী ৰূপ ধৰাৰ সময়ত ৬৫বছৰৰ ওপৰৰ বৃদ্ধ ,১৮ মাহৰ তলৰ শিশু আৰু হাঁওফাওঁ, বৃক্ক অথবা হৃৎযন্ত্ৰৰ বেমাৰ থকা লোক আৰু বহুমূত্ৰ থকা লোকৰ মৃত্যুৰ হাৰ বেছি হয় ৷ জ্বৰ,মূৰৰ বিষ,কাহ,ডিঙিৰ চেৰচেৰণি,দেহৰ দুৰ্বলতা আদি লক্ষণেৰে পৰিস্ফুট এই বেমাৰৰ ভাইৰাছক তেজৰ নমুনা বা দেহৰপৰা নিসৃত জুলীয়া পদাৰ্থ কিছুমানত পৰীক্ষাগাৰত ধৰা পেলাব পাৰি ৷ বাৰ্ড ফ্লু ভাইৰাছ অতি উচ্চ উষ্ণতাত জীয়াই থাকিব নোৱাৰে ৷ সেয়েহে ১২০ ডিগ্ৰীৰ পৰা ২০০ ডিগ্ৰী ছেলছিয়াছলৈকে সেকা মাংস আদিত এই ভাইৰাছ জীৱিত অৱস্থাত নাথাকে ৷

## তথ্য সংগ্ৰহ

শ্ৰেণী:সংক্ৰামক ৰোগ
ইয়' জিমা

**ইয়' জিমা** , officially , হৈছে জাপানৰ তিনিটা আগ্নেয়গিৰি দ্বীপৰ মাজৰটো। পশ্চিম প্ৰশান্ত মহাসাগৰত অৱস্থিত এই দ্বীপটো প্ৰায় ৫ মাইল (৮ কি:মি:) দীঘল, ৭৩০ মিটাৰ-৪ কি:মি: বহল, আৰু ইয়াৰ মাটিকালি ৮ বৰ্গমাইল (২০ বৰ্গকি:মি:)। ই ট'কিয়' পৰা ৬৫০ নটিকেল মাইল (৭৫০ মাইল; ১২০০ কি:মি:) দূৰত অৱস্থিত। ১৯৪৫ চনলৈকে ই জাপানৰ অধীন আছিল। দ্বিতীয় বিশ্বযুদ্ধৰ সময়ত ১৯৪৫ চনৰ ফ্ৰেব্ৰুৱাৰী-মাৰ্চত ইয়াতে আমেৰিকা যুক্তৰাষ্ট্ৰ আৰু জাপানৰ মাজত ইয়' জিমাৰ যুদ্ধ সংঘটিত হৈছিল। মাৰ্চ মাহৰ মাজভাগমানত এই দ্বীপ আমেৰিকা যুক্তৰাষ্ট্ৰ‌ই অধিকাৰ কৰে। আমেৰিকাৰ উৰাজাহাজবোৰ জাপানলৈ যাবৰ বাবে ইয়াক ঘাটি হিচাপে ব্যৱহাৰ কৰা হৈছিল। ১৯৬৮ চনত ইয়াক পুনৰ জাপানৰ শাসনলৈ স্থানান্তৰিত কৰা হয়।

## তথ্য সংগ্ৰহ

শ্ৰেণী:সাগৰীয় দ্বীপ
শ্ৰেণী:জাপান
শ্ৰেণী:আগ্নেয়গিৰি‎
ডা° ভুৱনেশ্বৰ বৰুৱা কৰ্কট প্ৰতিষ্ঠান

**ড॰ ভুৱনেশ্বৰ বৰুৱা কৰ্কট প্ৰতিষ্ঠান** (), চমুকৈ BBCI অসমৰ মুখ্য নগৰ গুৱাহাটীৰ গোপীনাথ বৰদলৈ নগৰ অঞ্চলত অৱস্থিত এখন স্বায়ত্তশাসিত কৰ্কট ৰোগৰ চিকিৎসা প্ৰতিষ্ঠান আৰু গৱেষণা কেন্দ্ৰ। এগৰাকী মহান চিকিৎসক আৰু স্বাধীনতা সংগ্ৰামী ড॰ ভুৱনেশ্বৰ বৰুৱাৰ নামেৰ নামাঙ্কিত আৰু এটা স্বেচ্ছাসেৱী সংস্থা 'ড॰ বি বৰুৱা কেঞ্চাৰ ছ'চাইটি ন্যাস'ৰ দ্বাৰা প্ৰতিষ্ঠিত এই চিকিৎসা প্ৰতিষ্ঠানখন ১৯৭৩ চনৰ ১৮ নৱেম্বৰৰ দিনা আনুষ্ঠানিকভাৱে উদ্বোধন কৰা হৈছিল। পিছে প্ৰতিষ্ঠানখনৰ চিকিৎসা-সম্পৰ্কীয় কাম-কাজ ১৯৭৪ চনৰ পৰাহে আৰম্ভ হৈছিল। ড॰ এ চি কাকতি বৰ্তমান ইয়াৰ সঞ্চালক।

## ইতিহাস
১৯৫৮ চনত এখন ৰাজহুৱা সভাত গুৱাহাটীত এগৰাকী মহান চিকিৎসক আৰু স্বাধীনতা সংগ্ৰামী ড॰ ভুৱনেশ্বৰ বৰুৱাৰ (৪ চেপ্তেম্বৰ ১৮৯৩- ২৫ চেপ্তেম্বৰ ১৯৫৬) সোঁৱৰণত এখন কৰ্কট ৰোগৰ চিকিৎসালয় স্থাপন কৰাৰ প্ৰস্তাৱ লোৱা হয়। প্ৰতিষ্ঠানখন নিৰ্মাণ আৰু পৰিচালনা কৰিবলৈ 'ড॰ বি বৰুৱা কেঞ্চাৰ ছ'চাইটি' নামেৰে এটা ন্যাস গঠন কৰা হয়। ন্যাসৰ প্ৰতিষ্ঠাপক সচিব আছিল ড॰ ভুৱনেশ্বৰ বৰুৱাৰ সুযোগ্য ভাতৃ ড॰ কণক চন্দ্ৰ বৰুৱা। ১৯৭৩ চনৰ ১৮ নৱেম্বৰৰ দিনা গুৱাহাটীৰ গোপীনাথ বৰদলৈ নগৰত স্থাপন কৰা ড॰ ভুৱনেশ্বৰ বৰুৱা কৰ্কট চিকিৎসা প্ৰতিষ্ঠানৰ আনুষ্ঠানিকভাৱে উদ্বোধন কৰা হয় যদিও চিকিৎসা-সম্পৰ্কীয় কাম-কাজ ১৯৭৪ চনৰ পৰাহে আৰম্ভ হয়। বিভিন্ন সময়ত অসমৰ মুখ্যমন্ত্ৰীৰ আসনত বহা তিনিগৰাকীকৈ ব্যক্তি- বিষ্ণুৰাম মেধি, মহেন্দ্ৰ মোহন চৌধুৰী আৰু বিমলা প্ৰসাদ চলিহাকে ধৰি দেবেন্দ্ৰনাথ শৰ্মা, ড॰ ঘনশ্যাম দাস, ড॰ বীৰেন্দ্ৰ নাথ চৌধুৰী আদি বহু ব্যক্তিয়ে কৰ্কট প্ৰতিষ্ঠানখনৰ উন্নয়নৰ বাবে কাম কৰি গৈছে। - 

ভাৰত চৰকাৰৰ স্বাস্থ্য আৰু পৰিয়াল কল্যাণ মন্ত্ৰালয়ে ১৯৮০ চনত প্ৰতিষ্ঠানখনক আঞ্চলিক কৰ্কট কেন্দ্ৰ ৰূপে অনুমোদন জনায়। ১৯৮৬ চনৰ ৬ আগষ্টত 'ড॰ বি বৰুৱা কেঞ্চাৰ ছ'চাইটি' ন্যাসে প্ৰতিষ্ঠানখনৰ স্বায়ত্তশাসন অক্ষুণ্ণ ৰাখিবলৈ ইয়াক অসম চৰকাৰলৈ হস্তান্তৰ কৰে। প্ৰতিষ্ঠানখনক বিত্তীয় পৰিপোষণ কৰিবলৈ অসম চৰকাৰ, উত্তৰ-পূব পৰিষদ আৰু ভাৰত চৰকাৰৰ পাৰমাণৱিক শক্তি বিভাগৰ মাজত চাৰিখনকৈ ত্ৰিপক্ষীয় চুক্তি সম্পাদন কৰা হৈছে। এই চুক্তিকেইখনৰ কাৰ্যকাল এনেধৰণৰ-
:::১ম চুক্তি- ১৯৮৯ চনৰ নৱেম্বৰৰ পৰা 
:::২য় চুক্তি- ১ এপ্ৰিল ১৯৯৮ৰ পৰা ৩১ মাৰ্চ ২০০৪লৈ 
:::৩য় চুক্তি- ১ এপ্ৰিল ২০০৪ৰ পৰা ৩১ মাৰ্চ ২০১২লৈ 
:::৪ৰ্থ চুক্তি- ১ এপ্ৰিল ২০১২ৰ পৰা ৩১ মাৰ্চ ২০১৭লৈ

## তথ্যসূত্ৰ

## বহি:সংযোগ
* ড॰ ভুৱনেশ্বৰ বৰুৱা কৰ্কট প্ৰতিষ্ঠানৰ আধিকাৰিক ৱেবচাইট 

শ্ৰেণী:অসমৰ গৱেষণা প্ৰতিষ্ঠানসমূহ
শ্ৰেণী:অসমৰ চিকিৎসালয়
ভ্ৰাম্যমাণ থিয়েটাৰৰ নাট্য তালিকা (২০১৩-১৪)

## লগতে চাওক
২০১১ বৰ্ষৰ অসমৰ ভ্ৰাম্যমাণ থিয়েটাৰৰ নাট্য তালিকা

২০১২ বৰ্ষৰ অসমৰ ভ্ৰাম্যমাণ থিয়েটাৰৰ নাট্য তালিকা

## তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰ
শ্ৰেণী:অসম সম্পৰ্কীয় তালিকা
পদ্ম পুৰাণ

**পদ্ম পুৰাণ** (দেৱনাগৰী: पद्म पुराण) ওঠৰখন পুৰাণৰ ভিতৰত অন্যতম। এই হিন্দু ধৰ্মগ্ৰন্থখনক **গীতামাহাত্ম্য** নামেৰেও জনা যায়। ই পাঁচটা অংশ আৰু প্ৰায় ৫৫,০০০ শ্লোকত বিভক্ত। পদ্ম পুৰাণক সাত্ব পুৰাণৰ (ভাল আৰু নিৰ্মলতা প্ৰকাশ কৰা) শ্ৰেণীত ধৰা হয়।
## খণ্ড
পদ্ম পুৰাণখন পাঁচ খণ্ডযুক্ত-
# সৃষ্টিতত্ত্ব
# ভূমিখণ্ড
# স্বৰ্গখণ্ড
# পাতালখণ্ড
# উত্তৰখণ্ড আৰু ক্ৰিয়া যোগসাৰ।
## বিষয় বস্তু
গ্ৰন্থখনৰ প্ৰথম অংশত ঋষি পুলস্ত্যই ভীষ্মক ধৰ্মৰ বিষয়ে জ্ঞান দিয়ে। দ্বিতীয় অংশত পৃথিৱীৰ কথা বৰ্ণোৱা হৈছে। তৃতীয় অংশত ভাৰতবিৱৰণকে ধৰি ব্ৰহ্মাণ্ডৰ সৃষ্টিৰ কথা কোৱা হৈছে। চতুৰ্থ অংশত ৰামৰ জীৱন আৰু কৰ্মৰ বিষয়ে বৰ্ণনা কৰা হৈছে। পঞ্চম অংশত শিৱ আৰু পাৰ্বতীৰ কথোপকথনৰ যোগেদি ধৰ্মৰ আৱশ্যকীয় জ্ঞানৰ কথা বৰ্ণনা কৰা হৈছে।
মহাপুৰাণসমূহৰ এখন পদ্ম পুৰাণ প্ৰায় ৫০০০ বছৰ পুৰণি। ৰামৰ জীৱন বৰ্ণোৱা পৰৱৰ্তী কালৰ কিছুমান জৈন ধৰ্মীয় গ্ৰন্থও পোৱা যায়। এইবোৰ হৈছে পদ্ম-পুৰাণ (বলভদ্ৰপুৰাণ) বা ৰাইধু (১৫শ শতিকা), সোমদেৱৰ পদ্ম-পুৰাণ (১৬০০), ধৰ্মকৃতিৰ পদ্ম-পুৰাণ (১৬১২) আৰু ভট্টকৰ চন্দ্ৰকৃতিৰ পদ্ম-পুৰাণ (১৭শ শতিকা)।

## তথ্য সংগ্ৰহ

## বহিঃ সংযোগ
*Summary of Padma Purana
*Padma Purāna, 1st part - List of vocabulary terms
*Padma Purāna, 2nd & 3rd parts - List of vocabulary terms
*Padma Purāna, 5th & 6th parts - List of vocabulary terms

শ্ৰেণী:হিন্দু ধৰ্ম গ্ৰন্থ
শ্ৰেণী:ভাৰতীয় সাহিত্য
মিলখা সিং

**মিলখা সিং** (; ২০ নম্বেৱৰ,১৯২৯ – ১৮ জুন, ২০২১) এজন ভূতপূৰ্ব ভাৰতীয় ট্ৰেক এণ্ড ফিল্ড দৌৰবিদ। **উৰন্ত শিখ** () নামেৰেও জনাজাত সিঙে ভাৰতীয় সেনাত কৰ্মৰত হৈ থাকোঁতে খেলজগতত প্ৰৱেশ কৰে। ২০১৩ চনলৈকে কমন্‌ৱেল্‌থ গে'ম্‌ছত ব্যক্তিগত শাখাত এথ্‌লেটিক্‌ছৰ স্বৰ্ণ পদক দখল কৰা তেখেত একমাত্ৰ ভাৰতীয় পুৰুষ। তেখেতে মেলবৰ্ণৰ ১৯৫৬ গ্ৰীষ্মকালীন অলিম্পিক, ৰোমৰ ১৯৬০ গ্ৰীষ্মকালীন অলিম্পিক আৰু টকিঅ'ৰ ১৯৬৪ গ্ৰীষ্মকালীন অলিম্পিকত অংশগ্ৰহণ কৰিছিল। ক্ৰীড়াজগতলৈ তেখেতৰ অৱদানৰ বাবে তেখেতক ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী উপাধি প্ৰদান কৰা হয়।

সিঙে ভাগ লোৱা সবাতোকৈ বিখ্যাত প্ৰতিযোগিতাখন আছিল ১৯৬০ চনৰ অলিম্পিকৰ ৪০০ মিটাৰ দৌৰৰ ফাইনেল য'ত তেওঁ চতুৰ্থ স্থান দখল কৰিছিল। প্ৰতিযোগিতাৰ অন্যতম 'ফেভৰিট' হিচাপে অংশগ্ৰহণ কৰা মিলখা সিং প্ৰথম ২৫০ মিটাৰলৈকে আগবাঢ়ি আছিল যদিও তাৰপিছত বাকী প্ৰতিযোগীয়ে তেওঁক চেৰ পেলাই যায়। এই দৌৰত কেইবাটাও অভিলেখ স্থাপন হৈছিল আৰু ফটো ফিনিছৰ যোগেদি আমেৰিকাৰ অ'টিছ ডেভিছক দ্বিতীয় স্থানত থকা কাৰ্ল কৌফ্‌মেনতকৈ ১/১০০ ছেকেণ্ডৰ ব্যৱধানত বিজয়ী ঘোষণা কৰা হৈছিল। মিলখা সিঙে ইয়াত ৪৫.৭৩ ছেকেণ্ড সময়েৰে ভাৰতীয় অভিলেখ স্থাপন কৰিছিল যিটো প্ৰায় ৪০ বছৰ অক্ষত হৈ থাকে।

ভাৰতৰ বিভাজনৰ সময়ত মাউৰা হৈ পৰা মিলখা সিং নিজৰ কষ্টৰ বলেৰে পিছলৈ ভাৰতৰ ক্ৰীড়া জগতৰ তাৰকা হৈ পৰিছিল। ২০০৮ চনত সাংবাদিক ৰোহিত ব্ৰিজনাথে তেওঁক "ভাৰতৰ সৰ্বকালৰ শ্ৰেষ্ঠ এথ্‌লিট" আখ্যা দিয়ে। ২০১২ চনত দ্য ইণ্ডিপেণ্ডেণ্ট কাকতে কয় যে “ভাৰতৰ সকলোতকৈ সন্মানীয় অলিম্পিয়ানজন এজন সাহসী পৰাজয়ী।”

মিলখা সিং আৰু জীয়েক চ'নিয়া চানৱাল্‌কাই মিলি তেওঁৰ আত্মজীৱনী "The Race of My Life" লিখি উলিয়ায়। এই গ্ৰন্থখনৰ ভিত্তিতে নিৰ্মাণ কৰা চলচ্চিত্ৰ "ভাগ্‌ মিলখা ভাগ্‌"-এ ২০১৩ চনত মুক্তি লাভ কৰে।

মিলখা সিঙক ২৪ মে' ২০২১ তাৰিখে মোহালিৰ ফৰ্টিছ চিকিৎসালয়ৰ ক'ভিড-১৯ৰ ফলত হোৱা নিউম'নিয়া বাবে ভৰ্তি কৰোৱা হয়। তেওঁৰ অৱস্থা কিছু সময়ৰ বাবে স্থিৰ হৈছিল, কিন্তু ১৮ জুন ২০২১-ত ভাৰতীয় সময় অনুসৰি নিশা ১১:৩০ বজাত তেওঁৰ মৃত্যু হয়। উল্লেখযোগ্য যে তেওঁৰ পত্নী নিৰ্মল চাইনীৰ কেইদিনমান আগতে ২০২১ চনৰ ১৩ জুনত ক'ভিড-১৯ৰ বাবে মৃত্যু হৈছিল। নিৰ্মল চাইনী ভাৰতীয় ৰাষ্ট্ৰীয় মহিলা ভলীবল দলৰ অধিনায়ক আছিল।

## তথ্য সংগ্ৰহ

## বহিঃ সংযোগ
*
*

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় অলিম্পিক প্ৰতিযোগী‎
শ্ৰেণী:পদ্মশ্ৰী বঁটা বিজয়ী
ৰাজীৱ গান্ধী বিশ্ববিদ্যালয়

**ৰাজীৱ গান্ধী বিশ্ববিদ্যালয়** () ১৯৮৪ চনত স্থাপিত ভাৰতৰ, অৰুণাচল প্ৰদেশৰ দৈমুখত অৱস্থিত এখন কেন্দ্ৰীয় বিশ্ববিদ্যালয়। বিশ্ববিদ্যালয়খনৰ আধাৰশিলা সেই সময়ৰ ভাৰতৰ প্ৰধানমন্ত্ৰী ইন্দিৰা গান্ধীয়ে স্থাপন কৰিছিল। এইখনেই হৈছে অৰুণাচল প্ৰদেশত প্ৰতিষ্ঠিত প্ৰথমখন বিশ্ববিদ্যালয় আৰু পূৰ্বতে ইয়াক **অৰুণাচল বিশ্ববিদ্যালয়** বুলি জনা গৈছিল। 

ৰাজীৱ গান্ধী বিশ্ববিদ্যালয় হিচাপে নামাকৰণ হোৱাৰ আগেয়ে বিশ্ববিদ্যালয়খন শ্বিলঙৰ উত্তৰ পূৰ্বীয় পাৰ্বত্য বিশ্ববিদ্যালয় (নেহু)ৰ অধীনত আছিল। বৰ্তমান ৰাজীৱ গান্ধী বিশ্ববিদ্যালয়ৰ অধীনত অৰুণাচল প্ৰদেশৰ পোন্ধৰখন মহাবিদ্যালয় আছে। তাৰে কেইখনমান মহাবিদ্যালয়ৰ নাম হৈছে, অৰুণাচল ল' একাডেমী (নাহৰলগুন), জৱাহৰলাল নেহৰু মহাবিদ্যালয় (পাচিঘাট), ড'নবস্ক' কলেজ (ইটানগৰ), ডেৰা নাটুং চৰকাৰী মহাবিদ্যালয় (ইটানগৰ), ইন্দিৰা গান্ধী চৰকাৰী মহাবিদ্যালয় (তেজু), গৱাৰ্মেন্ট মহাবিদ্যালয় (ব’মডিলা), দ’ঞি প’ল’ চৰকাৰী মহাবিদ্যালয় (কামকি), ৰাংফ্ৰাহ চৰকাৰী মহাবিদ্যালয় (চাংলাং জিলা) ইত্যাদি। বিশ্ববিদ্যালয়খনত অৰুণাচল প্ৰদেশৰ উপৰিও কাষৰীয়া ৰাজ্য অসমৰ বহুতো ছাত্ৰ-ছাত্ৰীয়ে শিক্ষা গ্ৰহণ কৰা পৰিলক্ষিত হয়।

## স্বীকৃতি
৯ এপ্ৰিল ২০০৭ তাৰিখৰ পৰা ৰাজীৱ গান্ধী বিশ্ববিদ্যালয়ে কেন্দ্ৰীয় বিশ্ববিদ্যালয় হিচাপে স্বীকৃতি পায়, তথা ২০০৫ চনত বিশ্ববিদ্যালয় খনক পূৰ্বৰ অৰুণাচল বিশ্ববিদ্যালয় নামৰ পৰা ৰাজীৱ গান্ধী বিশ্ববিদ্যালয় বুলি নকৈ নামাকৰণ কৰা হৈছিল।

## বিদ্যাপীঠসমূহ

; শিক্ষা বিদ্যাপীঠ'''
*শিক্ষা বিভাগ

; ভাষাবিজ্ঞান বিদ্যাপীঠ

*ইংৰাজী বিভাগ
*হিন্দী বিভাগ
; সমাজ বিজ্ঞান বিদ্যাপীঠ

*নৃতত্ব বিভাগ
*অৰ্থনীতি বিভাগ
*বুৰঞ্জী বিভাগ
*ৰাজনীতি বিজ্ঞান বিভাগ
*সমাজশাস্ত্ৰ বিভাগ
; মোলিক বিজ্ঞান বিদ্যাপীঠ

*গণিত বিভাগ
* পদাৰ্থ বিজ্ঞান বিভাগ
* ৰসায়ণ বিজ্ঞান বিভাগ
; পৰিবেশ বিজ্ঞান বিদ্যাপীঠ

*ভূগোল বিভাগ
; জীৱবিজ্ঞান বিদ্যাপীঠ

*উদ্ভিদ বিজ্ঞান বিভাগ
*প্ৰাণী বিজ্ঞান বিভাগ
; ব্যৱস্থাপনা বিদ্যাপীঠ

*বাণিজ্য বিভাগ
*ব্যৱস্থাপনা বিভাগ
; অভিযান্ত্ৰীকি আৰু প্ৰযুক্তিবিদ্যা বিদ্যাপীঠ

*কম্পিউটাৰ বিজ্ঞান আৰু অভিযান্ত্ৰীকি বিভাগ

## প্ৰতিষ্ঠান আৰু কেন্দ্ৰসমূহ
* অৰুণাচল জনজাতীয় শিক্ষা প্ৰ্তিষ্ঠান
* দূৰ শিক্ষা প্ৰতিষ্ঠান
* জৈৱ বেচিত্ৰ উৎকৰ্ষ সাধন কেন্দ্ৰ
* কম্পিউটাৰ আৰু তথ্য কেন্দ্ৰ
* নাৰী শিক্ষা কেন্দ্ৰ

## আন্তঃৰাষ্ট্ৰীয় জলপানি
বিশ্ববিদ্যালয় খনৰ পৰা শিক্ষাৰ ক্ষেত্ৰত ইউৰোপলৈ যাবলৈ  জলপানিৰ ব্যৱস্থা  আছে। http://europa.eu/index_en.htm

## ছাত্ৰাৱাস
ছা্ত্ৰীনিৱাস
* পাৰে হল ছাত্ৰীনিৱাস 
* কামেং হল ছাত্ৰীনিৱাস

## তথ্যসূত্ৰ

## বাহ্যিক সংযোগ
*

শ্ৰেণী:অৰুণাচল প্ৰদেশৰ মহাবিদ্যালয় আৰু বিশ্ববিদ্যালয়সমূহ
শ্ৰেণী:ভাৰতৰ কেন্দ্ৰীয় বিশ্ববিদ্যালয়সমূহ
অশোক শইকীয়া

**অশোক শইকীয়া** () ভাৰতৰ প্ৰাক্তন প্ৰধানমন্ত্ৰী অটল বিহাৰী বাজপেয়ীৰ প্ৰধান মন্ত্ৰীৰ কাৰ্যালয়ৰ (Prime Minister’s Office, PMO) যুটীয়া সম্পাদক আছিল। ১৯৮০ দশকত তেওঁ দৰং জিলাৰ অতিৰিক্ত উপায়ুক্ত, কাৰ্বি আংলং জিলাৰ উপায়ুক্ত হিচাপে কাৰ্যনিৰ্বাহ কৰিছিল। 

## প্ৰাৰম্ভিক জীৱন
১৯৪৭ চনত যোৰহাট জিলাৰ তিতাবৰত অশোক শইকীয়াৰ জন্ম হৈছিল। তেওঁ স্কুলীয়া শিক্ষা তিতাবৰতে গ্ৰহণ কৰিছিল। তাৰ পিছত তেওঁ শ্বিলং আৰু দিল্লীৰ ৰামজাছ কলেজত বুৰঞ্জী বিষয়ত নামভৰ্তি কৰে। ১৯৭১ চনত তেওঁ ভাৰতীয় প্ৰশাসনিক সেৱাৰ পৰীক্ষাত উত্তীৰ্ণ হয়।

## কৰ্মজীৱন
প্ৰথমতে, অশোক শইকীয়াই দৰং জিলাৰ অতিৰিক্ত উপায়ুক্ত হিচাপে যোগদান কৰিছিল। তাৰ পিছত কাৰ্বি আংলং জিলাৰ উপায়ুক্ত হিচাপে কাৰ্যনিৰ্বাহ কৰিছিল। ১৯৮০ দশকত তেওঁ অসমৰ এডুকেশ্বন কমিছনাৰ পদত আছিল। অশোক শইকীয়া ভাৰতৰ প্ৰাক্তন প্ৰধানমন্ত্ৰী অটল বিহাৰী বাজপেয়ীৰ প্ৰধান মন্ত্ৰীৰ কাৰ্যালয়ৰ (Prime Minister’s Office, PMO) এজন সদস্য আছিল। সকলো স্পৰ্শকাতৰ ৰাজনৈতিক বিষয় বাজপেয়ী আৰু গৃহ মন্ত্ৰী লাল কৃষ্ণ আদৱানিয়ে তেওঁৰ লগত আলোচনা কৰিহে সিদ্ধান্ত গ্ৰহণ কৰিছিল।

## মৃত্যু
২০০৭ চনৰ ৩০ ডিচেম্বৰৰ দিনা অশোক শইকীয়াই মৃত্যুবৰণ কৰে।

## তথ্য সংগ্ৰহ

## বাহ্যিক সংযোগ
* Who On Earth Is Ashok Saikia?
* Vajpayee PMO’s pointsman Ashok Saikia passes away

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় প্ৰশাসনিক সেৱাৰ বিষয়া
গুৱাহাটীৰ পৰ্যটনস্থলসমূহৰ তালিকা

**গুৱাহাটী** অসমৰ এখন মহানগৰ। ইয়াক প্ৰাচীন কালত "প্ৰাগজ্যোতিষপুৰ" নামেৰে জনা গৈছিল। ই উত্তৰ-পূব ভাৰতৰ বৃহত্তম মেট্ৰ'প'লিটান এলেকা আৰু কলকাতা, পাটনাৰ পিছত পূব ভাৰতৰ তৃতীয় বৃহৎ নগৰ। ইয়াক উত্তৰ-পূব ভাৰতৰ 'প্ৰৱেশদ্বাৰ' বুলিও কোৱা হয়। প্ৰাচীন প্ৰাগজ্যোতিষপুৰ আছিল কামৰূপ ৰাজ্যৰ ৰাজধানী। বৰ্তমানেও ইয়াত বহুতো পুৰণি মঠ-মন্দিৰ দেখিবলৈ পোৱা যায়। কামাখ্যা মন্দিৰ, উমানন্দ মন্দিৰ, নৱগ্ৰহ মন্দিৰ, শুক্ৰেশ্বৰ মন্দিৰ, বশিষ্ঠ মন্দিৰ, দৌল গোবিন্দ মন্দিৰ আদি এইবোৰৰ ভিতৰত অন্যতম।

## ধৰ্মীয় স্থান
;কামাখ্যা মন্দিৰ
thumb|130px|left|কামাখ্যা মন্দিৰ, গুৱাহাটী
কামাখ্যা মন্দিৰ হিন্দু ধৰ্মৰ এক প্ৰাচীন মন্দিৰ। গোটেই ভাৰততে ব্যাপ্ত হৈ থকা মুঠ ৫১ খন দেৱীপীঠৰ মাজৰ অন্যতম গুৰুত্বপূৰ্ণ পীঠ এই কামাখ্যা মন্দিৰ। নীলাচল পাহাৰত অৱস্থিত কামাখ্যা দেৱীৰ এই মন্দিৰকেই অসমৰ সবাতোকৈ প্ৰসিদ্ধ আৰু প্ৰভাৱশালী মন্দিৰ বুলি ভবা হয়। অতি প্ৰাচীন কালৰে পৰাই অসমৰ ইতিহাসৰ ৰাজনৈতিক আৰু ধাৰ্মিক দুয়ো দিশতে শক্তি উপাসনাৰ কেন্দ্ৰস্থল কামাখ্যাই অতিশয় গুৰুত্বপুৰ্ণ প্ৰভাৱ বিস্তাৰ কৰি আহিছে।

*বশিষ্ঠ আশ্ৰম
*শুক্ৰেশ্বৰ মন্দিৰ
* উমানন্দ মন্দিৰ
*নৱগ্ৰহ মন্দিৰ 
*দৌল গোবিন্দ মন্দিৰ

## প্ৰাকৃতিক
;দীপৰ বিল

গুৱাহাটী মহানগৰীৰ দক্ষিণ পশ্চিম দিশত অৱস্থিত এক বিস্তৃত জলাহভূমি। ই পৌৰাণিক কামপীঠৰ অন্তৰ্গত আছিল। ২০০২ চনৰ নৱেম্বৰ মাহত দীপৰ বিলক উত্তৰ-পূৰ্বাঞ্চলৰ একমাত্ৰ ৰামচৰ অঞ্চল বুলি ঘোষণা কৰা হয়। ইয়াৰ উপৰিও, বাৰ্ড লাইফ ইণ্টাৰনেচনেল  (Bird Life International)-এ দীপৰ বিলক অতি গুৰুত্বপূৰ্ণ চৰাই সংৰক্ষিত এলেকা (Important Bired Area) বুলি চিহ্নিত কৰিছে।

;দীঘলীপুখুৰী

## অন্যান্য
;শ্ৰীমন্ত শংকৰদেৱ কলাক্ষেত্ৰ

গুৱাহাটীৰ পাঞ্জাবাৰীত অৱস্থিত এক সাংস্কৃতিক ভৱন। এইটো পৰ্যটকসকলৰ বাবে এক মূল আকৰ্ষণৰ কেন্দ্ৰবিন্দু। এই ভৱনৰ নাম পণ্ডিত মহাপুৰুষ শ্ৰীমন্ত শংকৰদেৱৰ নামেৰে ৰখা হৈছে। প্ৰায় ১৪ একৰ মাটিকালি জুৰি থকা এই সাংস্কৃতিক ভৱন ১৯৮৮ চনৰ ২ ফেব্ৰুৱাৰীত প্ৰতিষ্ঠা হৈছিল। অসমীয়া সংস্কৃতিৰ প্ৰতীকসমূহৰ ই এক অন্যতম কেন্দ্ৰস্থল। অসমৰ সংগীত জগতৰ অন্যতম প্ৰসিদ্ধ আৰু পুৰোধ্য ব্যক্তি ভূপেন হাজৰিকাদেৱৰ এক সংগ্ৰহালয়ো ইয়াত স্থাপন কৰা হৈছে।

;জ্যোতি চিত্ৰবন
thumb|130px|right|জ্যোতি চিত্ৰবন
জ্যোতি চিত্ৰবন চলচ্চিত্ৰ আৰু টেলিভিশ্যন প্ৰশিক্ষণ প্ৰতিষ্ঠান সমগ্ৰ উত্তৰ-পূব ভাৰতৰ একমাত্ৰ চলচ্চিত্ৰ ষ্টুডিঅ'। পূৰ্বতে এই প্ৰতিষ্ঠানটো **জ্যোতি চিত্ৰবন** বুলি জনা গৈছিল। গুৱাহাটীৰ কাহিলীপাৰাত অৱস্থিত এই ষ্টুডিঅ'ৰ নামকৰণ কৰা হৈছিল প্ৰথম অসমীয়া চলচ্চিত্ৰ নিৰ্মাতা জ্যোতিপ্ৰসাদ আগৰৱালাৰ স্মৃতিত। ১৯৬৮ চনত জ্যোতি চিত্ৰবন ফিল্ম ষ্টুডিঅ' নামেৰে এই ষ্টুডিঅ'ৰ স্থাপন কৰা হৈছিল। ১৯৯৯ চনত জ্যোতি চিত্ৰবনক আনুষ্ঠানিক ভাৱে 'জ্যোতি চিত্ৰবন চলচ্চিত্ৰ আৰু টেলিভিশ্যন প্ৰশিক্ষণ প্ৰতিষ্ঠান' বুলি অভিহিত কৰি চলচ্চিত্ৰ আৰু দূৰদৰ্শনৰ সংশ্লিষ্ট বিষয়ৰ শিক্ষা প্ৰদানৰ অনুষ্ঠান হিচাপে গঢ় দিয়া হৈছে। অসম আৰু উত্তৰ পূৰ্বাঞ্চলত এইখন চলচ্চিত্ৰ আৰু দূৰদৰ্শন বিষয়ক প্ৰশিক্ষণৰ একমাত্ৰ শিক্ষানুষ্ঠান।

*একোলেণ্ড
*গুৱাহাটী তাৰকাগৃহ
*গুৱাহাটী চিৰিয়াখানা
*অসম ৰাজ্যিক সংগ্ৰহালয়

## তথ্য সংগ্ৰহ

শ্ৰেণী:অসমৰ পৰ্যটনস্থলী
ৰে'জ অৱ এঞ্জেল্‌ছ

***ৰে'জ অৱ এঞ্জেল্‌ছ*** ১৯৮০ চনত প্ৰকাশিত ছিডনী শ্বেলডনৰ এক উপন্যাস। এই উপন্যাসখনত জেনিফাৰ পাৰ্কাৰ নামৰ এগৰাকী মহিলা আইনবিদৰ কাহিনী আছে যিয়ে এক ভুল বুজাবুজিৰ পৰিণতিত জীৱনৰ সকলো আশা-সপোন হেৰুৱাই পেলায়। কালক্ৰমত জেনিফাৰে তাইৰ পুনৰুত্থানত সহায় কৰা এক ৰাজনীতিবিদ আৰু প্ৰথমতেই তাইক ভুল বুজাবুজিৰ চিকাৰ সজোৱা এক অপৰাধীৰ লগত প্ৰেমত পৰি দিক্‌বিদিক্‌ হেৰুৱায়।

## কাহিনীৰ সাৰাংশ
জেনিফাৰ পাৰ্কাৰ নিউয়ৰ্কৰ জিলা ন্যায়াগাৰৰ সহকাৰী উকিল। কিন্তু ধুনীয়া,অনভিজ্ঞ জেনিফাৰ অপৰাধ জগতৰ এক নামজ্বলা অপৰাধী মাইকেল ম’ৰেট্টিয়ে পেলোৱা এক জালত বন্দী হৈ পৰে। মেনহেট্টেনৰ চৰকাৰী অধিবক্তা ৰবাৰ্ট ডি ছিলভাই এই ঘটনাৱলীৰ কাৰণে জেনিফাৰক দোষী সাব্যস্ত কৰি তাইক কামৰ পৰা বৰ্খাস্ত কৰে আৰু তাইৰ কেৰিয়াৰ ধ্বংস কৰাৰ শপত গ্ৰহণ কৰে।  

ঘটনাৰ সত্যাসত্য প্ৰমাণকৰা বুলি আনুষ্ঠানিকভাৱে দেখুৱাবলৈ ডি ছিলভাই আডাম ৱাৰ্ণাৰনামৰ এক যুৱ অধিবক্তাক জেনিফাৰৰ ওচৰলৈ পঠিয়ায়। কিন্তু আডামে গম পাই যে জেনিফাৰ নিৰ্দোষী। আডাম বিবাহিত হোৱা সত্ত্বেও দুয়োৰে মাজত প্ৰেমৰ সূত্ৰপাত হয় আৰু আডামে জেনিফাৰক আইনবিদ হিচাপে প্ৰতিষ্ঠা লাভ কৰাত সহায় কৰে। আনহাতে দৃঢ়মনা জেনিফাৰৰ সফলতা  দেখি মাইকেলে তাইক নিজা অধিবক্তা হিচাপে পাবলৈ বিচাৰে।

ইপিনে ৰাষ্ট্ৰপতি পদৰ প্ৰাৰ্থী আডামৰ এই বিবাহ বহিৰ্ভূত সম্পৰ্কৰ কথা জনাজাত হ’লে তেওঁৰ পৰাজয় নিশ্চিত বুলি ভাবি জেনিফাৰ আৰু আডামৰ পত্নী মেৰীয়ে নিৰ্বাচনলৈ বিবাহ বিচ্ছেদ তথা পুনৰ্বিবাহ নকৰিবলৈ সিদ্ধান্ত কৰে। কিন্তু মেৰীয়ে কৌশলেৰে আডামৰ লগত মিলিত হৈ নিজকে গৰ্ভৱতী কৰাত সক্ষম হয়। আডাম নিৰ্বাচনত জয়ী হয় কিন্তু পত্নীৰ গৰ্ভাৱস্থাৰ কথা জানি জেনিফাৰক কয় যে তেওঁ তাইক ভাল পায় কিন্তু দুয়োৰে মিলন অসম্ভৱ। জেনিফাৰে এয়া মানি লয় কিন্তু আডামৰ আগত উল্লেখ নকৰে যে আডামৰ লগত হোৱা প্ৰেমৰ পৰিণতিত তায়ো অন্তঃসত্তা। 

জেনিফাৰে এটি পুত্ৰ সন্তানৰ জন্ম দিয়ে যাৰ নাম ৰাখে য’শ্বুৱা আডাম পাৰ্কাৰ আৰু তাই নিজৰ কামত ব্যস্ত হৈ পৰে। ইপিনে মাইকেলে বাৰে বাৰে জেনিফাৰৰ লগত বন্ধুত্ব স্থাপনৰ চেষ্টা চলায় যদিও সফল নহয়। কিন্তু এবাৰ য’শ্বুৱাক এজন অপৰাধীয়ে অপহৰণ কৰি নিয়াত মাইকেলে তাক উদ্ধাৰ কৰে। ইয়াত কৃতজ্ঞ হৈ জেনিফাৰে মাইকেলৰ হৈ কাম কৰিবলৈ লয়। ঘটনাৰ পাকচক্ৰত যশ্বুৱাৰ মৃত্যু হয়।  আডামৰে সম্পৰ্কৰ কথা জানি মাইকেলে জেনিফাৰক বিশ্বাসঘাটক বুলি ভাবে আৰু হত্যাৰ চেষ্টা কৰে। এফ বি আইৰ এক অভিযানত মাইকেলৰ মৃত্যু হয় আৰু আডামৰ প্ৰভাৱত জেনিফাৰ ৰক্ষা পৰে। আডামে আমেৰিকাৰ ৰাষ্ট্ৰপতি হিচাপে শপত  গ্ৰহণ কৰা দৃশ্য জেনিফাৰে টিভিত চাই থকা অৱস্থাত উপন্যাসখনৰ সমাপ্তি ঘটে।

## চলচ্চিত্ৰ অভিযোজন

১৯৮৩ চনত *ছিডনী শ্বেলডনছ ৰেজ অৱ এঞ্জেল্ছ* নামৰ এক টেলিফিল্ম নিৰ্মিত হয় য’ত জেকলীন স্মিথ, আৰমাণ্ড আছন্টে আৰু কেন হাৱাৰ্ডে অভিনয় কৰে। 1986 চনত ইয়াৰ এক ছিকুৱেল *ৰেজ অৱ এঞ্জেল্ছ: দ্য ষ্ট’ৰী কনটিন্যুজ* নিৰ্মিত হয়।

১৯৮৬  চনত ইয়াৰ ওপৰত সম্যকভাৱে আধাৰ কৰি "ৰাজাৱিন্টে মাকান" নামৰ এক মালায়ালম চলচ্চিত্ৰ নিৰ্মিত হয় যিয়ে ইয়াৰ অভিনেতা মোহনলালক ৰাতিটোৰ ভিতৰতে এক তাৰকাত পৰিণত কৰে। এই ছবিখনে যথেষ্ট সফলতা লাভ কৰে। পিছলৈ ইয়াক "মাক্কাল এন পক্কম" নামেৰে তামিল ভাষাত পুনৰ্নিৰ্মাণ কৰা হয় য’ত সত্যৰাজ, অম্বিকা, ৰাজেশ, নাগেশ, ৰঘূৱৰণ আদিয়ে অভিনয় কৰে।

## তথ্য সংগ্ৰহ
* SidneySheldon.com | Bookshelf 

শ্ৰেণী:ইংৰাজী গ্ৰন্থ
শ্ৰেণী:আমেৰিকান উপন্যাস
অ'লিংগুইট'

**অ'লিংগুইট**' (, বৈজ্ঞানিক নাম-*Bassaricyon neblina*) শেহতীয়াকৈ আৱিষ্কাৰ হোৱা ‘Bassaricyon’ গোত্ৰৰ অন্তৰ্ভুক্ত এবিধ স্তন্যপায়ী প্ৰাণী। অ'লিঙ্গোৰ স’তে “ ইটো (-ito)” সংযোগ কৰি ইয়াৰ নামকৰণ কৰা হৈছে। অলিঙ্গো (Olingo) হ’ল ইয়াৰ নিকট সম্পৰ্কীয় এক প্ৰাণী। অ'লিঙ্গোইটো দেখাত ইয়াৰ সৈতে প্ৰায় একে কিন্তু আকাৰত সৰু হোৱা ইয়াৰ অ'লোঙ্গোৰ সৈতে “ ইটো (-ito)” যোগ দিয়া হ'ল , যাৰ স্পেনিচ ভাষাত অৰ্থ হ’ল-সৰু। স্মিথছনিয়ান নেশ্যনেল মিউজিয়াম অব নেশ্যাৰেল হিষ্ট’ৰি (Smithsonian National Museum of Natural History) নামৰ প্ৰতিষ্ঠানটোৱে ২০১৩ চনৰ ১৫ আগষ্টত এই প্ৰাণীবিধৰ আৱিষ্কাৰৰ কথা ঘোষণা কৰে। যোৱা ৩৫ বছৰৰ ভিতৰত নতুন বিশ্ব (New World) ত নতুনকৈ আৱিষ্কাৰ হোৱা ইয়েই প্ৰথম মাংসভোজী প্ৰাণী। 

## আৱিষ্কাৰ
আমেৰিকা যুক্তৰাষ্ট্ৰৰ বিভিন্ন সংগ্ৰহালয়ত এই প্ৰাণীবিধৰ সংৰক্ষিত নমুনা আছিল যদিও এই সকলোবোৰ যোৱা প্ৰায় এশবছৰ ধৰি ইয়াৰ দৰে দেখাত মিল থকা অ'লিঙ্গো (olingo) নামৰ প্ৰাণীটো বুলি ভুলকৈ চিনাক্ত কৰি ৰখা হৈছিল। আনকি ১৯৬০ ৰ দশকত আমেৰিকাৰ কিছু চিৰিয়াখানাত অ'লিংগুইট' থকাৰো তথ্য পোৱা গৈছে।  কিন্তু ইয়াক অন্য অ'লিঙ্গোৰ সৈতেই ৰখা হৈছিল আৰু ই অ'লিঙ্গোৰ সৈতে প্ৰজনন নকৰাটো আশ্চৰ্য্যজনক আছিল যদিও কোনেও বিশেষ গুৰুত্ব সহকাৰে লোৱা নাছিল। অৱশেষত স্মিথছনিয়ান নেশ্যনেল মিউজিয়াম অব নেশ্যাৰেল হিষ্ট’ৰি (Smithsonian National Museum of Natural History) নামৰ প্ৰতিষ্ঠানটোৰ স্তন্যপায়ী প্ৰাণী বিভাগৰ কিউৰেটৰ ক্ৰিষ্টোফাৰ হেলগেন (Kristofer Helgen) ২০১৩ চনৰ ১৫ আগষ্টৰ দিনটোতে শৰীৰস্থান (anatomical) তথা জিনীয় তথ্যৰ সহায়ত এই প্ৰাণীবিধক অন্য প্ৰাণীবোৰৰ পৰা পৃথক এক নতুন স্তন্যপায়ী প্ৰাণী বুলি ঘোষণা কৰে।

## বিৱৰণ
ই এবিধ স্তন্যপায়ী প্ৰাণী। বাহ্যিক গঠনৰ ফালৰ পৰা ইয়াক বিজ্ঞানীসকলে ঘৰচীয়া মেকুৰী আৰু টেডী ভালুকৰ মাজৰ এটা প্ৰাণী বুলি বৰ্ণনা কৰিছে। অ'লিংগুইট'ৰ দেহটো নোমাল, অ'লিঙ্গোৰ দৰেই ই নিশাচৰ প্ৰাণী কিন্তু আকাৰ যথেষ্ট সৰু। ). ইয়াৰ গড় ওজন প্ৰায় ০.৯ কিলোগ্ৰাম। ই সৰ্বভক্ষী। খাদ্য হিচাপে ই মাংসৰ লগতে ফল-মূল, পোক-পতংগ তথা ফুলৰ মৌ আদিও গ্ৰহণ কৰে।
thumb|right|250px|অৰণ্য

## টেক্স’নমি
অ'লিংগুইট' *Bassaricyon* গোত্ৰৰে ইয়াৰ ওচৰ সম্পৰ্কীয় অ'লিঙ্গোবোৰতকৈ সৰু আকাৰৰ। তদুপৰি ইয়াৰ দেহ বেছি নোমাল, নেজ চুটি আৰু কাণ অ'লিঙ্গোতকৈ সৰু।

বাহ্যিক গঠনৰ ওপৰত নিৰ্ভৰ কৰি বৰ্ত্তমান ইয়াক চাৰিটা উপ-প্ৰজাতিত ভাগ কৰা হৈছে-
* *Bassaricyon neblina neblina*
* * Bassaricyon neblina osborni*
* * Bassaricyon neblina hershkovitzi*
* * Bassaricyon neblina ruber*

## আচৰণ
ই অকলশৰে থাকে বুলি জনা গৈছে।তথ্য অনুসৰি ই নিশাচৰ আৰু লাজকুৰীয়া। তদুপৰি ই সকলো সময়তে গছত থাকি ভাল পায়। ইহঁতে এবাৰত এটাকৈ পোৱালি জন্ম দিয়ে বুলিও তথ্য পোৱা গৈছে।

## বাসস্থান তথা বিতৰণ
ই কলম্বিয়া আৰু ইকুৱেডৰৰ ঘন বনাঞ্চলৰ মাজত বাস কৰে।

## স্থিতি তথা সংৰক্ষণ
এই দুস্প্ৰাপ্য প্ৰাণীবিধৰ প্ৰতি প্ৰধান ভাবুকি হৈ পৰিছে বনাঞ্চল ধ্বংস। তথ্য অনুসৰি ইয়াৰ বাসস্থানৰ প্ৰায় ৪২% অঞ্চলেই ইতিমধ্যে নগৰীকৰণ নাইবা খেতি পথাৰলৈ পৰিৱৰ্ত্তন হৈছে। গতিকে অনাগত দিনত ইয়াৰ সংৰক্ষণৰ বাবে উপযুক্ত ব্যৱস্থা নল'লে ইও অন্যান্য বহুতো আপুৰুগীয়া প্ৰাণীৰ দৰেই বিলুপ্তিৰ পথত আগবঢ়াৰ সম্ভাৱনা আছে।

## তথ্যসূত্ৰ

শ্ৰেণী:মাংসভোজী
শ্ৰেণী:স্তন্যপায়ী প্ৰাণী